pythainlp/thai-wiki-dataset-v4 huggingface dataset:
วัดศรีสำราญราษฎร์บำรุง

วัดศรีสำราญราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 12 บ้านศรีสำราญ ตำบลอ้อมน้อย อำเภอกระทุ่มแบน จังหวัดสมุทรสาคร ที่ดินตั้งวัดมีเนื้อที่ 22 ไร่ 1 งาน 90 ตารางวา ปัจจุบันมีเจ้าอาวาสคือ พระครูสุนทรสาครกิจ ซึ่งเป็นเจ้าอาวาสรูปที่ 5
วัดศรีสำราญราษฎร์บำรุงตั้งเมื่อ พ.ศ. 2473 มีผู้ใหญ่ศรี ศรีสำราญ และชาวบ้านร่วมกันถวายที่ดินเพื่อสร้างวัด โดยมีพระหรั่งเป็นผู้ดำเนินการและทำนุบำรุงวัด ได้รับพระราชทานวิสุงคามสีมาเมื่อวันที่ 22 พฤศจิกายน พ.ศ. 2531 เขตวิสุงคามสีมากว้าง 40 เมตร ยาว 40 เมตร จนถึงสมัยพระอาจารย์เติ่ง ได้ดำเนินการก่อสร้างต่อมา จนกระทั่งเมื่อพระอธิการศุกร์ได้รับการแต่งตั้งให้เป็นเจ้าอาวาส ท่านได้ริเริ่มสร้างอุโบสถเป็นอาคารไม้สัก และได้ผูกพัทธสีมาฝังลูกนิมิต
อาคารเสนาสนะประกอบด้วย อุโบสถ เป็นอาคารคอนกรีตเสริมเหล็ก กว้าง 12 เมตร ยาว 21.50 เมตร สร้างเมื่อ พ.ศ. 2520 ศาลาการเปรียญ เป็นอาคารคอนกรีตเสริมเหล็ก กว้าง 13 เมตร ยาว 51 เมตร สร้างเมื่อ พ.ศ. 2483 หอสวดมนต์ กว้าง 9.30 เมตร ยาว 28 เมตร สร้างเมื่อ พ.ศ. 2530 กุฏิสงฆ์ จำนวน 11 หลัง เป็นอาคารไม้ 1 หลัง ครึ่งตึกครึ่งไม้ 10 หลัง วิหาร เป็นอาคารคอนกรีตเสริมเหล็ก กว้าง 7 เมตร ยาว 12 เมตร สร้างเมื่อ พ.ศ. 2537 ศาลาอเนกประสงค์ เป็นอาคารคอนกรีตเสริมเหล็ก กว้าง 9.50 เมตร ยาว 18 เมตร สร้างเมื่อ พ.ศ. 2538 ศาลาบำเพ็ญกุศล จำนวน 4 หลัง สร้างด้วยคอนกรีตเสริมเหล็ก
วัดมีปูชนียวัตถุคือ หลวงพ่อพักตร์ เป็นพระประจำวัด มีงานนมัสการในวันที่ 26 เมษายน - 2 พฤษภาคม ของทุกปี และมีวัตถุมงคลที่สร้างโดยพระครูสุนทรสาครกิจอย่างเหรียญพระรัตนตรัยที่เชื่อว่ามีพลังพุทธคุณมีอิทธิฤทธิ์ผลักดันให้เกิดโชคลาภหรือหลุดพ้นจากโรคภัย
สนธิสัญญาแวร์ซาย (แก้ความกำกวม)

<ns>0</ns>
 <revision>
 <parentid>9416078</parentid>
 <timestamp>2021-05-19T15:15:36Z</timestamp>
 <contributor>
 <username>ชาวไทย</username>
 </contributor>
 <minor />
 <comment>เก็บกวาด</comment>
 <origin>9416080</origin>
 <model>wikitext</model>
 <format>text/x-wiki</format>
สนธิสัญญาแวร์ซาย คือสนธิสัญญาสันติภาพในปี ค.ศ. 1919 ซึ่งเป็นความตกลงที่ยุติสงครามโลกครั้งที่หนึ่ง
สนธิสัญญาแวร์ซาย อาจหมายถึง ความตกลงหลายฉบับที่เจรจาและลงนามกันในพระราชวังแวร์ซายส์ที่แวร์ซายส์ในปริมณฑลของปารีสในประเทศฝรั่งเศส
2.43 พิชิตฝันชมรมวอลเลย์ชายเซอิน

2.43 พิชิตฝันชมรมวอลเลย์ชายเซอิน (; โรมาจิ: "Nī Ten Yonsan Seiin Kōkō Danshi Barē-bu") เป็นซีรีส์ไลต์โนเวลญี่ปุ่นเกี่ยวกับกีฬาวอลเลย์บอล เขียนเรื่องโดยยูกาโกะ คาเบ วาดภาพประกอบโดยไอจิ ยามากาวะ ตีพิมพ์โดยสำนักพิมพ์ชูเอชะ เริ่มตีพิมพ์ตั้งแต่เดือนมีนาคม พ.ศ. 2558 ในเครือหนังสือชูเอชะบุงโกะ ปัจจุบันตีพิมพ์แล้ว 5 เล่มแบ่งเป็น 3 ฤดูกาล ได้รับการดัดแปลงเป็นมังงะ วาดภาพโดยยามากาวะ ตีพิมพ์ในนิตยสาร "Cocohana" นิตยสารการ์ตูนแนว"โจเซ"ของสำนักพิมพ์ชูเอชะตั้งแต่เดือนกรกฎาคม พ.ศ. 2561 ได้รับการดัดแปลงเป็นซีรีส์อนิเมะโทรทัศน์โดยสตูดิโอเดวิดโปรดักชั่น ออกอากาศระหว่างวันที่ 8 มกราคม ถึงวันที่ 26 มีนาคม พ.ศ. 2564 บนผังโนอิตามินะ
เลข "2.43" อิงจากเลขความสูงของตาข่ายสำหรับกีฬาวอลเลย์บอลชายคือ 2.43 เมตร
ตำบลตาลสุม

ตำบลตาลสุม เป็นตำบลในอำเภอตาลสุม จังหวัดอุบลราชธานี อยู่ในการบริหารของเทศบาลตำบลตาลสุม และองค์การบริหารส่วนตำบลตาลสุม ตั้งอยู่ห่างจากเมืองอุบลราชธานีประมาณ 35 กิโลเมตร
ภูมิศาสตร์.
สภาพพื้นที่โดยทั่วไปของตำบลตาลสุมเป็นที่ราบลุ่มแม่น้ำมูล ตั้งอยู่สูงกว่าระดับน้ำทะเลประมาณ 130–140 เมตร มีความลาดเทจากด้านทิศตะวันตกและทิศใต้สู่พื้นที่ตอนกลางของตำบลและลาดเอียงไปทางทิศเหนือ เป็นลักษณะพื้นที่ลูกคลื่นลอนราบ มีแหล่งน้ำเอื้ออำนวยในการประกอบอาชีพทางการเกษตรและประมง เพราะมีแม่น้ำมูลไหลผ่านด้านใต้ และมีลำห้วยหลายสายไหลผ่าน และส่วนใหญ่มีน้ำขังตลอดปี มีอาณาเขตติดต่อกับตำบลข้างเคียง ดังนี้
ประวัติศาสตร์.
พื้นที่บริเวณบ้านตาลสุมมีต้นตาลจำนวนมาก ทำให้มีชื่อว่า "ตาลชุม" ต่อมาได้เพี้ยนเป็น "ตาลสุม" ตำบลตาลสุมเดิมอยู่ในเขตการปกครองของอำเภอพิบูลมังสาหาร โดยได้แยกออกจากอำเภอพิบูลมังสาหาร ตั้งเป็นกิ่งอำเภอตาลสุม เมื่อวันที่ 18 กันยายน พ.ศ. 2521 และยกฐานะเป็นอำเภอตาลสุม เมื่อวันที่ 1 มกราคม พ.ศ. 2531
เขตการปกครอง.
ตำบลตาลสุมแบ่งออกเป็น 15 หมู่บ้าน โดยพื้นที่บางส่วนของหมู่ที่ 3, 5, 10 และ 11 อยู่ในเขตรับผิดชอบของเทศบาลตำบลตาลสุม จากข้อมูลปี พ.ศ. 2562 มีประชากรในเขตเทศบาลทั้งหมดประมาณ 3,233 คน นอกเขตเทศบาลประมาณ 5,647 คน
<templatestyles src="Div col/styles.css"/>
สถานศึกษา.
โรงเรียนมัธยม สพฐ.
โรงเรียนประถม สพฐ.
วัดดาวดึงษ์ (จังหวัดสมุทรสงคราม)

วัดดาวดึงษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านคลองดาวดึงษ์ ตำบลบางช้าง อำเภออัมพวา จังหวัดสมุทรสงคราม มีเนื้อที่ประมาณ 31 ไร่
วัดดาวดึงษ์หรือที่บางคนเรียกว่า วัดดาวดึงษาราม เป็นวัดที่สร้างในสมัยอยุธยา สันนิษฐานว่าเป็นสมัยสมเด็จพระนารายณ์มหาราช รายงานทะเบียนวัดของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2124 ได้รับพระราชทานวิสุงคามสีมาเมื่อ พ.ศ. 2494
อุโบสถหลังเก่ามีรูปทรงและก่อด้วยอิฐขนาดใหญ่เช่นเดียวกับวัดจุฬามณี พระประธานในอุโบสถแกะสลักจากศิลาแลง ศิลปะอยุธยา พระบาทสมเด็จพระจุลจอมเกล้าเจ้าอยู่หัวได้เสด็จประพาสต้น ณ คลองอัมพวา และได้เสด็จประทับที่ศาลาการเปรียญในวัดดาวดึงษ์และได้จัดทำเครื่องเสวยในบริเวณนี้อีกด้วย น้ำที่คลองนี้จึงถือเป็นน้ำศักดิ์สิทธิ์ โดยถือเป็นหนึ่งในแม่น้ำสำคัญ 5 สายที่มีชื่อว่า "เบญจสุทธคงคา" และได้ใช้ในพระราชพิธีมุรธาภิเษกของราชวงศ์จักรีรวมถึงเมื่อครั้งพระบาทสมเด็จพระวชิรเกล้าเจ้าอยู่หัว นอกจากนี้บริเวณท่าน้ำหน้าวัดยังมีศาลที่ประดิษฐาน "หลวงพ่อโพธิ์"
ซัจจาด กอนซาเดห์

ซัจจาด กอนซาเดห์ (อักษรโรมัน: Sajjad Ganjzadeh; การถอดเป็นอักษรโรมัน: Sajjād Ganjzādeh; เกิดวันที่ 4 มกราคม ค.ศ. 1992 ณ เตหะราน –) เป็นนักคาราเต้ชาวอิหร่าน โดยในรายการคูมิเตะรุ่นน้ำหนัก 84 กก. ขึ้นไป เขาได้รับรางวัลเหรียญทองจากการแข่งชิงแชมป์โลกปี ค.ศ. 2014 และ 2016, ชิงแชมป์เอเชีย ค.ศ. 2013 และ 2017 รวมถึงเอเชียนเกมส์ ค.ศ. 2018
เขายอดตัด

เขายอดตัด หรือ เขารูปโต๊ะ  คือภูเขาที่มีลักษณะเป็นเนินยอดป้านหรือภูเขาที่มียอดราบ
ภูมิประเทศนี้มีหลายที่ เช่น เตปุย ซึ่งเกิดจากหินแข็งที่ทนต่อการกัดเซาะซึ่งครั้งหนึ่งเคยอยู่ในหินที่ทนต่อการกัดเซาะได้น้อยอย่างหินปูน และเมื่อหินปูนถูกกัดเซาะก็เกิดเป็นพื้นที่ราบเรียบขึ้นมา เขายอดตัดพวกนี้ส่วนมากมักเป็นภูเขาโดดลูกเดียว คำว่าเตปุยมักใช้เรียกเขายอดตัดในทวีปอเมริกาใต้ เช่น เขายอดตัดที่เป็นที่ตั้งของน้ำตกเอนเจลในเวเนซุเอลาซึ่งเป็นน้ำตกที่สูงที่สุดในโลก
ลักษณะ.
คำว่า ("โต๊ะ") นั้นให้ความรู้สึกถึงความแบนราบ ทำให้บ่อยครั้งมีการนำไปใช้ตั้งชื่อหรือระบุลักษณะ เช่น ภูเขาโต๊ะที่ตั้งอยู่ทางตอนเหนือของเมืองเคปทาวน์ในประเทศแอฟริกาใต้
ยอดเขา

ยอดเขา คือจุดบนภูเขาหรือบนพื้นผิวที่มีความสูงมากกว่าพื้นที่โดยรอบของมัน ยอดเขาที่มีลักษณะเป็นกรวยเหลี่ยมนั้นเกิดจากการกัดเซาะของน้ำแข็งบนยอดเขา
ยอดเขาที่สูงที่สุดในโลกคือยอดเขาเอเวอเรสต์สูง 8,844.43 เมตรเหนือระดับน้ำทะเล ซึ่งเทนซิง นอร์เก และเอดมันด์ ฮิลลารี เป็นสองคนแรกที่พิชิดยอดเขานี้อย่างเป็นทางการใน ค.ศ. 1953
สหภาพสมาคมการปีนเขาระหว่างประเทศหรืออูว์อีอาอาให้นิยามไว้ว่ายอดเขาต้องมีความสูงอย่างน้อย 300 เมตร
เอเจนต์ คาร์เตอร์ (ละครชุดทางโทรทัศน์)

เอเจนต์ คาร์เตอร์ สายลับสาวกู้โลก (หรือเรียกเพียงแค่ Agent Carter) เป็นละครชุดทางโทรทัศน์สัญชาติอเมริกันแนวซูเปอร์ฮีโร แพร่ภาพทางช่องเอบีซี สร้างโดย Christopher Markus และ Stephen McFeely โดยมีตัวละครจากมาร์เวลคอมิกส์ชื่อ เพกกี คาร์เตอร์ ตามบทบาทของเธอในภาพยนตร์เรื่อง "" และภาพยนตร์สั้นมาร์เวลวันช็อตส์ของ เอเจนต์ คาร์เตอร์ เหตุการณ์อยู่ในจักรวาลภาพยนตร์มาร์เวล (MCU) และแบ่งความต่อเนื่องกับภาพยนตร์ของแฟรนไชส์และซีรีส์ทางโทรทัศน์อื่น ๆ ซีรีส์นี้ผลิตโดย ABC Studios, มาร์เวลเทเลวิชัน และ F&B Fazekas & Butters โดยมี Tara Butters, Michele Fazekas และ Chris Dingess รับหน้าที่เป็นผู้ควบคุม
Hayley Atwell กลับมารับบทคาร์เตอร์จากภาพยนตร์ชุดและัวนช้อต ในซีรีส์คาร์เตอร์ต้องสร้างสมดุลให้กับชีวิตในฐานะสายลับกับผู้หญิงโสดในอเมริกาในปี ค.ศ. 1940 การพัฒนาซีรีส์ที่ได้รับแรงบันดาลใจจากหนังสั้นซึ่งได้เริ่มต้นขึ้นในเดือนกันยายน ค.ศ. 2013 โดยการมีส่วนร่วมของแอตเวลล์ได้รับการยืนยันในเดือนมกราคม ค.ศ. 2014 ในเดือนพฤษภาคมปีนั้นเอบีซีสั่งให้ฉายซีรีส์โดยตรง โดยมี James D'Arcy, Chad Michael Murray และ Enver Gjokaj แสดงร่วมกับแอตเวล พวกเขาเข้าร่วมโดย Shea Whigham ในฤดูกาลแรก ซีรีส์แนะนำที่มาของตัวละครและโครงเรื่องจากภาพยนตร์ MCU ในขณะที่ตัวละครอื่น ๆ จากภาพยนตร์ก็ปรากฏขึ้นเช่นกัน
ซีซันแรกประกอบด้วยแปดตอน เดิมออกอากาศตั้งแต่วันที่ 6 มกราคมถึง 24 กุมภาพันธ์ พ.ศ. 2558 ในขณะที่ซีซันที่สองประกอบด้วย 10 ตอน เดิมออกอากาศตั้งแต่วันที่ 19 มกราคมถึง 1 มีนาคม พ.ศ. 2559 ทั้งสองซีซันออกอากาศในช่วงกลางฤดูกาลของ ชี.ล.ด์. ทีมมหากาฬอเวนเจอร์ส แม้จะได้รับการตอบรับเชิงบวก แต่จำนวนผู้ชมก็ลดลงและในวันที่ 12 พฤษภาคม พ.ศ. 2559 ABC ยกเลิกเอเจนต์ คาร์เตอร์
ยอดคนเหนือพิภพจักรวาล

ยอดคนเหนือพิภพจักรวาล  เป็นละครชุดทางโทรทัศน์สัญชาติอเมริกันที่สร้างโดย Scott Buck สำหรับสถานีเอบีซี โดยอิงจากเผ่าพันธ์ุในมาร์เวลคอมิกส์ที่ใช้ชื่อเดียวกัน เหตุการณ์รวมอยู่ในจักรวาลภาพยนตร์มาร์เวล (MCU) และเชื่อมโยงกับละครชุดโทรทัศน์อื่น ๆ ของแฟรนไชส์ ผลิตโดย ABC Studios และมาร์เวลเทเลวิชันร่วมกับ Devilina Productions และได้รับการสนับสนุนทางการเงินจาก IMAX Entertainment ในข้อตกลงที่ทำให้ซีรีส์นี้มีการฉายรอบปฐมทัศน์ในโรงภาพยนตร์ บักรับหน้าที่เป็นผู้ควบคุมในซีรีส์
ซีรีส์นี้มีศูนย์กลางอยู่ที่ Black Bolt ซึ่งแสดงโดย Anson Mount และสมาชิกคนอื่น ๆ ของ Inhuman Royal Family ร่วมแสดงโดย เซรินดา สวาน, เคน เหลียง, อีมี อิกวูเกอร์, อิสซาเบล คอร์นิช, เอลเลน วอกลอม และ อิแวน โรน มาร์เวลสตูดิโอส์ประกาศให้ภาพยนตร์ Inhumans ในปี ค.ศ. 2014 เป็นส่วนหนึ่งของของพวกเขา โดยสายพันธุ์นี้ได้รับการแนะนำให้รู้จักสู่ MCU ในละครชุดเรื่อง ชี.ล.ด์. ทีมมหากาฬอเวนเจอร์ส ภาพยนตร์เรื่องนี้ถูกลบออกจากแผนผังของมาร์เวลสตูดิโอส์ในเดือนเมษายน ค.ศ. 2016 และซีรีส์ Inhumans ได้รับการประกาศในเดือนพฤศจิกายนว่าจะถ่ายทำบางส่วนโดยใช้กล้อง IMAX บักเข้าร่วมซีรีส์ในเดือนตุลาคม และเมาท์เข้าร่วมในเดือนกุมภาพันธ์ ค.ศ. 2017 การถ่ายทำเกิดขึ้นตั้งแต่เดือนมีนาคมถึงมิถุนายน ค.ศ. 2017 ที่สนามบิน Naval Air Station Barbers Pointเดิม ใน Kalaeloa ฮาวายและสถานที่ต่าง ๆ บนเกาะ Oahu
อินฮิวแมนส์เปิดตัวบนหน้าจอไอแมกซ์ เมื่อวันที่ 1 กันยายน พ.ศ. 2560 ซึ่งเป็นซีรีส์ทีวีไลฟ์แอ็กชันเรื่องแรกที่ทำเช่นนี้ การฉายภาพยนตร์ใช้เวลาสองสัปดาห์ก่อนที่ซีรีส์จะฉายทางช่องเอบีซี ในวันที่ 29 กันยายนและฉายไปแปดตอน โดยสรุปในวันที่ 10 พฤศจิกายน ซีรีส์นี้ได้รับบทวิจารณ์ที่ไม่เป็นที่พอใจและเรตติ้งทางโทรทัศน์ที่ต่ำและถูกยกเลิกโดยเอบีซีในเดือนพฤษภาคม พ.ศ. 2561
ซาบีฮอลลาห์ โปร์ไชบ์

ซาบีฮอลลาห์ โปร์ชาบ (อักษรโรมัน: Zabihollah Pourshab; การถอดเป็นอักษรโรมัน: Zabīhollāh Pūrsheib; เกิดวันที่ 18 กรกฎาคม ค.ศ. 1988 ณ เซอร์วาน –) รู้จักกันทั่วไปในชื่อ ซาบีฮอลลาห์ โปร์ไชบ์ (อักษรโรมัน: Zabihollah Poursheib) เป็นนักคาราเต้ชาวอิหร่าน เขาเข้าร่วมการแข่งเอเชียนเกมส์ 2010 ที่รุ่นน้ำหนัก 84 กก. และได้รับรางวัลเหรียญทอง นอกจากนี้ เขายังได้รับรางวัลเหรียญทองแดงในคาราเต้ชิงแชมป์โลก 2016
เอ็กซ์-อาร์ม

เอ็กซ์-อาร์ม (EX-ARM) เป็นซีรีส์การ์ตูนญี่ปุ่นแนวนิยายวิทยาศาสตร์ เขียนเรื่องโดย HiRock วาดภาพโดยชินยะ โคมิ เป็นการ์ตูนที่ทำใหม่จากเรื่อง "Ex-Vita" ผลงานการ์ตูนก่อนหน้าของโคมิ ตีพิมพ์ในนิตยสาร "Grand Jump" นิตยสารแนว"เซเน็ง"ของสำนักพิมพ์ชูเอชะตั้งแต่เดือนกุมภาพันธ์ พ.ศ. 2558 ถึงธันวาคม พ.ศ. 2560 และต่อมาเผยแพร่ผ่านเว็บไซต์ "Shōnen Jump+" ของสำนักพิมพ์ชูเอชะตั้งแต่เดือนธันวาคม พ.ศ. 2560 ถึง มิถุนายน พ.ศ. 2562 ตีพิมพ์เป็นหนังสือการ์ตูนรวมเล่ม 14 เล่ม
การ์ตูนภาคต่อชื่อเรื่องว่า "EX-ARM EXA" เริ่มตีพิมพ์ใน "Grand Jump Mucha" ในเดือนสิงหาคม พ.ศ. 2562 
"เอ็กซ์-อาร์ม" ได้รับการดัดแปลงเป็นซีรีส์อนิเมะโทรทัศน์โดยสตูดิโอ Visual Flight ออกอากาศตั้งแต่เดือนมกราคมถึงมีนาคม พ.ศ. 2564
ยัยตัวแสบแอบน่ารัก นางาโทโระ

ยัยตัวแสบแอบน่ารัก นางาโทโระ (; โรมาจิ: "Ijiranaide, Nagatoro-san") เป็นซีรีส์เว็บมังงะญี่ปุ่น เขียนเรื่องและวาดภาพโดยนานาชิ หรือที่รู้จักในอีกชื่อบนเว็บไซต์พิซิฟว่า 774 เว็บมังงะได้ตีพิมพ์ในนิตยสาร "Magazine Pocket" นิตยสารรวมการ์ตูนออนไลน์และการ์ตูนในแอปพลิเคชันที่ตีพิมพ์โดยสำนักพิมพ์โคดันชะ เมื่อวันที่ 1 พฤศจิกายน พ.ศ. 2560 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Telecom Animation Film ออกอากาศตั้งแต่เดือนเมษายนถึงมิถุนายน พ.ศ. 2564 ฤดูกาลที่สองสร้างโดยสตูดิโอ OLM ออกอากาศตั้งแต่เดือนมกราคมถึงมีนาคม พ.ศ. 2566
ให้เสียงโดย: ปพิชญา แสวงผล
นางาโทโระเป็นนักเรียนหญิงมัธยมปลายที่ชอบมาแกล้งรุ่นพี่ 
ให้เสียงโดย: ภาคภูมิ วันทอง
รุ่นพี่เป็นคนขี้อายและเก็บตัวผู้พยายามหลีกเลี่ยงปฏิสัมพันธ์ทางสังคมกับคนอื่นและชอบวาดภาพ
ให้เสียงโดย: มิกาโกะ โคมัตสึ
กาโมะจังเป็นเพื่อนในกลุ่มของนางาโทโระ
ให้เสียงโดย: ไอนะ ซูซูกิ
ยชชี่เป็นเพื่อนในกลุ่มของนางาโทโระ
ให้เสียงโดย: ชิโอริ ไอซาวะ
ซากุระเป็นเพื่อนในกลุ่มของนางาโทโระ
ให้เสียงโดย: นานะ มิซูกิ
ประธานชมรมศิลปะ
พี่สาวของนางาโทโระ
โอริฮาระเป็นนักกีฬายูโดระดับโอลิมปิก
บีดับเบิลยูเอฟ เวิลด์ทัวร์

บีดับเบิลยูเอฟ เวิลด์ทัวร์  เป็นการแข่งขันแบดมินตันระดับเกรด 2 ซึ่งได้รับการอนุมัติโดยสหพันธ์แบดมินตันโลก (บีดับเบิลยูเอฟ) การแข่งขันจัดขึ้นสำหรับผู้เล่นอันดับต้น ๆ ของโลกในประเภทเดี่ยว (ชายและหญิง) และประเภทคู่ (ชาย หญิงและหญิงผสม) การแข่งขันนี้ประกาศเมื่อวันที่ 19 มีนาคม ค.ศ. 2017 และมีผลบังคับใช้ในปี ค.ศ. 2018 โดยแทนที่การแข่งขันบีดับเบิลยูเอฟ ซูเปอร์ซีรีส์ ซึ่งจัดขึ้นตั้งแต่ปี ค.ศ. 2007 ถึง ค.ศ. 2017
บีดับเบิลยูเอฟ เวิลด์ทัวร์ แบ่งออกเป็น 6 ระดับ ได้แก่ เวิลด์ทัวร์ไฟนัลส์, ซูเปอร์ 1000, ซูเปอร์ 750, ซูเปอร์ 500 และ ซูเปอร์ 300 ตามลำดับ อีกหนึ่งประเภทของการแข่งขันระดับบีดับเบิลยูเอฟ ทัวร์ซูเปอร์ 100 ยังมีคะแนนการจัดอันดับให้
คุณสมบัติ.
เงินรางวัล.
ตารางนี้แสดงจำนวนเงินรางวัลขั้นต่ำสำหรับแต่ละระดับของการแข่งขันบีดับเบิลยูเอฟ เวิลด์ทัวร์ ค่าเงินทั้งหมดเป็นสกุลเงินดอลลาร์สหรัฐ
เงินรางวัลจะมอบให้ตามสูตรต่อไปนี้:
<math>Total\ prize\ money\ \times \frac{Percentage}{100}</math>
เวิลด์ทัวร์ไฟนัลส์
ซูเปอร์ 1000 และ ซูเปอร์ 750
ซูเปอร์ 500, ซูเปอร์ 300, และ ซูเปอร์ 100
รายการการแข่งขัน.
ทุกๆ 4 ปีสภาบีดับเบิลยูเอฟจะประเมินประเทศที่เป็นเจ้าภาพจัดการแข่งขันบีดับเบิลยูเอฟ เวิลด์ทัวร์
มีการแข่งขันเวิลด์ทัวร์ไฟนัลส์หนึ่งรายการเสมอ, ซูเปอร์ 1000 สามครั้ง, ซูเปอร์ 750 ห้ารายการ, ซูเปอร์ 500 เจ็ดครั้งและการแข่งขันซูเปอร์ 300 สิบเอ็ดรายการในหนึ่งฤดูกาล
<templatestyles src="Legend/styles.css" /> ซูเปอร์ 1000
<templatestyles src="Legend/styles.css" /> ซูเปอร์ 750 
<templatestyles src="Legend/styles.css" /> ซูเปอร์ 500
<templatestyles src="Legend/styles.css" /> ซูเปอร์ 300 
<templatestyles src="Legend/styles.css" /> ซูเปอร์ 100
<templatestyles src="Legend/styles.css" /> ยกเลิก
บีดับเบิลยูเอฟ เวิลด์ทัวร์ไฟนัลส์.
เมื่อสิ้นสุดฤดูกาลบีดับเบิลยูเอฟ เวิลด์ทัวร์ ผู้เล่นแปดคน / คู่ที่อยู่อันดับสูงสุดของบีดับเบิลยูเอฟ เวิลด์ทัวร์ ในแต่ละประเภทโดยมีผู้เล่นสูงสุดสองคน / คู่จากสมาคมสมาชิกเดียวกันจะต้องเล่นในทัวร์นาเมนต์รอบสุดท้ายที่เรียกว่าบีดับเบิลยูเอฟ เวิลด์ทัวร์ไฟนัลส์ โดยเงินรางวัลรวมขั้นต่ำคือ 1,500,000 ดอลลาร์สหรัฐ
ซูโม่ชิงแชมป์โลก

ซูโม่ชิงแชมป์โลก  เป็นการแข่งซูโม่สมัครเล่นที่จัดโดยสหพันธ์ซูโม่นานาชาติ ซึ่งการแข่งชายเริ่มในปี ค.ศ. 1992 และการแข่งหญิงเริ่มในปี ค.ศ. 2001 โดยมีการแข่งทั้งสองรายการร่วมกัน โดยทั่วไปการแข่งจะจัดขึ้นทุกปีแม้ว่าอีเวนต์ในปี ค.ศ. 2009 และ 2011 จะถูกยกเลิกเนื่องจากการระบาดของไข้หวัดใหญ่สายพันธุ์ใหม่ 2009 และความไม่สงบทางการเมืองในช่วงอาหรับสปริงตามลำดับ
ซอ ซู-จิน

ซอ ซู-จิน (เกิด 9 มีนาคม ค.ศ. 1998) รู้จักกันในชื่อ ซูจิน เป็นนักร้องและนักเต้นชาวเกาหลีใต้ อดีตสมาชิกเกิร์ลกรุป ไอเดิล
ประวัติ.
ชีวิตช่วงแรก.
ซู-จิน เกิดที่จังหวัดคย็องกี ประเทศเกาหลีใต้ เมื่อวัยเด็กเธอได้เรียนรู้การเต้นแจ๊สและเทควันโดในขณะที่กำลังศึกษาอยู่โรงเรียนมัธยมศิลปะเกาหลี เธอตัดสินใจในช่วงต้นชีวิตว่าอยากมีอาชีพนักร้อง แต่บิดาไม่เห็นด้วยจนเวลาผ่านไปสองปีบิดาของซู-จินจึงเห็นด้วยกับการตัดสินใจของเธอ
ซู-จินเข้าเป็นเด็กฝึกหัดในสังกัดดีเอ็นเอนเตอร์เทนเมนต์และเดิมทีเธอจะได้เป็นสมาชิกของวง Vividiva เกิร์ลกรุปเกาหลีใต้ที่กำลังจะเดบิวต์พร้อมใช้ชื่อในการแสดงว่า N.Na (앤나) เธอมีส่วนร่วมในการแสดงหลายครั้งและถ่ายภาพร่วมกับกลุ่มของเธอ หลังจากนั้นซู-จินได้ออกจากกลุ่มในปี ค.ศ. 2015
ในปี ค.ศ. 2016 ซู-จินได้เข้าเป็นเด็กฝึกหัดในสังกัดคิวบ์เอนเตอร์เทนเมนต์ และในปี ค.ศ. 2017–2018 เธอปรากฏตัวในมิวสิกวิดีโอเดี่ยวของโซ-ย็อนซึ่งเป็นศิลปินเดี่ยวปีนั้นในเพลง "Jelly" และ "Idle Song" ในฐานะนักเต้นที่ไม่รู้จักและสวมหน้ากาก
2018–ปัจจุบัน: การเปิดตัวกับไอเดิลและการทำงานเดี่ยว.
ในปี ค.ศ. 2018 ซู-จินได้รับการเปิดเผยในฐานะสมาชิกของกลุ่มไอเดิล และปรากฏตัวพร้อมกับกลุ่มของเธอในวันที่ 2 พฤษภาคม ค.ศ. 2018 พร้อมมินิอัลบั้ม I Am กับเพลง "Latata" และเดบิวต์ครั้งแรกในรายการเพลง เอ็มเคาน์ดาวน์
ในเดือนตุลาคมปี ค.ศ. 2020 Glance TV ได้เปิดตัวแฟชั่นโชว์ใหม่ "Minnie Soojin's i'M THE TREND" (민니수진의 i'M THE TREND) และจับคู่ซู-จิน และมินนี่เข้าด้วยกัน ทั้งคู่จะมีการต่อสู้สไตล์ทุกครั้งในชื่อ 'Trend Center' ซึ่งเป็นการผสมผสานระหว่างเทรนด์เซ็นเตอร์และไอดอลเซ็นเตอร์ นอกจากนี้ทั้งคู่จะเปิดเผยเคล็ดลับการแต่งกายชุดต่างๆ รวมถึงเคล็ดลับการช็อปปิ้งและภาพวิดีโอ 'Fashion Film' โดยการแสดงรอบปฐมทัศน์วันที่ 14 ตุลาคม ใน Naver
2021–ปัจจุบัน: เรื่องอื้อฉาวการกลั่นแกล้งและการลาออกของ (G)I-dle และ Cube Entertainment.
เมื่อวันที่ 4 มีนาคม พ.ศ. 2564 มีการประกาศว่าซูจินจะหยุดกิจกรรมทั้งหมดชั่วคราวหลังจากถูกกล่าวหาว่ารังแกโดยอดีตเพื่อนร่วมชั้น เมื่อวันที่ 14 สิงหาคม Cube Entertainment ได้ประกาศว่าซูจินได้ถอนตัวจาก (G)I-dle อย่างเป็นทางการแล้ว แม้ว่าเธอจะอยู่ภายใต้ต้นสังกัดเดียวกันก็ตาม (G)I-dle จะยังคงทำกิจกรรมต่อไปในฐานะเกิร์ลกรุ๊ปที่มีสมาชิก 5 คนหลังจากที่เธอจากไป
เมื่อวันที่ 5 มีนาคม พ.ศ. 2565 Cube Entertainment ได้ประกาศว่าพวกเขาได้ยกเลิกสัญญาของซูจินอย่างเป็นทางการ หลังจากการสอบสวนของตำรวจสรุปได้ว่าผู้กล่าวหาไม่มีความผิดในการเผยแพร่ข้อมูลเท็จ
เอฟเอคัพ ฤดูกาล 1998–99

เอฟเอคัพ ฤดูกาล 1998–99 (หรือที่เรียกว่า เดอะ เอเอ็กซ์เอ สปอนเซอร์โดย เอฟเอคัพ สำหรับเหตุผลด้านผู้สนับสนุน) จะเป็นฤดูกาลที่ 118 ของ เอฟเอคัพ. ฤดูกาลนี้ชนะเลิศโดย แมนเชสเตอร์ยูไนเต็ด, ผู้ที่เอาชนะ นิวคาสเซิลยูไนเต็ด 2–0 ใน รอบชิงชนะเลิศ ที่ สนามกีฬาเวมบลีย์เก่า. ประตูทั้งหมดที่ทำได้โดย เท็ดดี เชอริงแฮม หลังจากนั้นในนาทีที่ 11, โดยลงสนามไม่ถึงสองนาทีหลังจากถูกเปลี่ยนตัวมาแทนที รอย คีน, และ พอล สโกลส์ ใน 53 นาที. มันเป็นเลกที่สองของประวัติศาสตร์ เทรเบิล สำหรับแมนเชสเตอร์ยูไนเต็ด; มีได้รับรางวัลชนะเลิศ พรีเมียร์ลีก รายการนี้เมื่อสุดสัปดาห์ที่ผ่านมา, พวกเขาชนะ แชมเปียนส์ลีก ซึ่งได้ลงเล่นในวันพุธถัดไป.
รอบแรก.
รอบแรกประกอบไปด้วยทีมนอกลีกเหล่านี้ที่ผ่านรอบคัดเลือกและทีมที่มาจาระดับที่สามและสี่ของระบบฟุตบอลลีกอังกฤษ. แต่ละนัดจะลงเล่นในวันที่ 14 พฤศจิกายน ค.ศ. 1998. มีการเล่นนัดรีเพลย์ถึงสิบนัด, กับสามคู่ที่จะต้องยิงลูกโทษเพื่อตัดสิน.
รอบสอง.
รอบสองของการแข่งขันประกอบไปด้วยทีมชนะเลิศของแต่ละคู่ในรอบแรก. แต่ละนัดจะมีกำหนดที่จะลงเล่นในวันที่ 5 ธันวาคม ค.ศ. 1998, กับแปดนัดรีเพลย์และสองนัดที่จำเป็นด้วยการดวลลูกโทษ, ซึ่งแต่ละทีมจะเป็นทีมที่ชนะด้วยการดวลลูกโทษในรอบก่อนหน้านี้.
รอบสาม.
รอบสามของเอฟเอคัพ ฤดูกาลนี้ จะมีโปรแกรมแข่งขันในวันที่ 2 มกราคม ค.ศ. 1999. รอบนี้ได้ทำเครื่องหมายจุดที่แต่ละทีมในดิวิชั่นสูงสุดสองดิวิชันในระบบฟุตบอลลีกอังกฤษ, พรีเมียร์ลีก และ ฟุตบอลลีกเฟิสต์ดิวิชัน (ปัจจุบันรู้จักในชื่อ ฟุตบอลลีกแชมเปียนชิป). มีทั้งหมดหกดนัดรีเพลย์, กับไม่มีจำนวนเกมเหล่านี้ที่เกี่ยวข้องกับการดวลลูกโทษ.
รอบสี่.
การประกบคู่รอบสี่จะลงเล่นกับสามสิบสองผู้ชนะของรอบที่ผ่านมา. แต่ละนัดจะมีกำหนดการแข่งขันเดิมสำหรับวันที่ 23 มกราคม ค.ศ. 1999. พวกเขาหกนีดรีเพลย์.
รอบห้า.
การประกบคู่รอบห้าแต่ละนัดจะมีกำหนดการแข่งขันเดิมสำหรับวันที่ 13 กุมภาพันธ์ ค.ศ. 1999. พวกเขาสามนัดรีเพลย์, และหนึ่งเกมรีเพลย์, อาร์เซนอลเคยเอาชนะเชฟฟีลด์ยูไนเต็ดในการประกบคู่ปกติ. อย่างไรก็ตาม, ทั้งสองฝ่ายต่างรู้สึกว่าประตูชัยของอาร์เซนอลได้มาอย่างไม่ยุติธรรม.
รอบหก.
สี่เกมรอบก่อนรองชนะเลิศจะมีโปรแกรมสำหรับวันที่ 6 มีนาคม ค.ศ. 1999, แม้จะเป็นเพียงแมตช์ระหว่าง อาร์เซนอล และ ดาร์บีเคาน์ตี จะลงเล่นในวันนี้. หนึ่งของจำนวนคู่, แมนเชสเตอร์ยูไนเต็ด–เชลซี, ผลการแข่งขันออกมาว่าเสมอกันและไปว่ากันในนัดรีเพลย์, ซึ่งแมนฯ ยูไนเต็ดชนะ.
บาร์นสลี่ย์, ผู้ที่แพ้ 1–0 ที่บ้านต่อทอตนัมฮอตสเปอร์, เป็นทีมสุดท้ายที่เหลืออยู่ในการแข่งขันจากนอกพรีเมียร์ลีก.
รีเพลย์
การคุกคาม

การคุกคาม เป็นพฤติกรรมต่าง ๆ ที่น่ารังเกียจและทำให้ความหวาดกลัว ส่วนมากแล้วการคุกคามจะมีลักษณะเป็นการดูหมิ่นเหยียดหยามหรือทำให้ผู้อื่นอับอาย ส่วนในทางกฎหมายจะมีลักษณะเป็นการก่อกวน สร้างความไม่พอใจ ความไม่สบายใจและการข่มขู่ การคุกคามยังการเลือกปฎิบัติเพื่อทำให้บุคคลอื่น ๆ เสียสิทธิประโยชน์ของบุคคลของตน หากมีการคุกคามบ่อยครั้งจะเป็นการยกระดับไปสู่การข่มเหงรังแก
ชนิด.
อิเล็กทรอนิกส์.
เป็นทฤษฎีสมคบคิดที่ว่ารัฐบาลจะเป็นทำการทรมาน โจมตีและคุกคามเป้าหมายด้วยคลื่นแม่เหล็กไฟฟ้าหรือการทรมานทางจิตโดยใช้รังสีแม่เหล็กไฟฟ้าหรืออาวุธคลื่นอิเล็คโทรแมคเนติก ยกตัวอย่างเช่น นักจิทวิยาหลายคนได้เสนอหลักฐานการใช้คนที่มีอาการประสาทหลอนทางการได้ยิน โรคหลงผิดหรือความผิดปกติทางจิตอื่น ๆ เพื่อทำลายชื่อเสียงเป้าหมายบนชุมชนออนไลน์
โลกออนไลน์.
เป็นการคุกคามโดยใช้คำหยาบ การดูถูกและความคิดเห็นเชิงลบต่อเป้าหมาย เช่นพูดดูถูกสำเนียงภาษา เชื้อชาติ เพศ ศาสนาของเป้าหมายซึ่งมักเกิดขึ้นในห้องสนทนาออนไลน์ นอกจากนี้ยังมีการนำรูปภาพส่วนตัว รูปครอบครัวของเหยือไปโพสต์บนโซเชียลมีเดียเพื่อให้เกิดความอับอายและเกิดความทุกข์
ตำรวจ.
คือการที่ตำรวจหรือผู้บังคับใช้กฎหมายปฏิบัติอย่างไม่เป็นธรรมต่อเหยื่อโดยการใช้กำลังเกิดกว่าเหตุ การบังคับขู่เข็ญ เหยียดสีผิวเชื้อชาติและเพศหรื่ออื่น ๆ ที่ดูเหมือนเป็นการเลือกปฏิบัติ
เชื้อชาติ.
เป็นการคุกคามบุคคลที่มีเชื้อชาติต่างจากตน โดนอาจจะเป็นการคุกคามในเชิงเหยีดหนือแสดงท่าทางที่ทำให้ผุ้ถูกคุกคามรู้สึกอาย
ศาสนา.
เป็นการคุกคามบุคคลที่มีความเชื้อและศาสนาต่างจากตนเอง การคุกคามแบบนี้อาจรวมถึงการบังคับให้พูดโดยไม่สมัครใจ
เพศ.
ลักษณะเป็นการแสดงพฤติกรรมที่ไม่ดีทั้งกายและวาจาต่อเพศของเหยื่อ การคุกคามเช่นนี้เกิดขึ้นได้ทุกที่ แต่มักเกิดขึ้นในที่ทำงาน โรงเรียน และกองทัพ ซึ่งส่วนมากแล้วมักเกิดขึ้นกับผู้หญิงมากกว่าผู้ชาย
ดานีเอเล มาซาลา

<ns>0</ns>
 <revision>
 <parentid>9222627</parentid>
 <timestamp>2024-11-06T11:30:06Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{lang-it| → {{langx|it|</comment>
 <origin>11879600</origin>
 <model>wikitext</model>
 <format>text/x-wiki</format>
ดานีเอเล มาซาลา ({{langx|it|Daniele Masala}}; 12 กุมภาพันธ์ ค.ศ. 1955 –) เป็นนักปัญจกีฬาสมัยใหม่และแชมป์โอลิมปิกชาวอิตาลี
ประวัติ.
มาซาลาเข้าร่วมการแข่งกีฬาโอลิมปิกครั้งแรกในปี ค.ศ. 1976 แปดปีต่อมา เขาได้อยู่ในทีมอิตาลีซึ่งได้รับรางวัลเหรียญทองในโอลิมปิกฤดูร้อน 1984 ที่ลอสแอนเจลิส รวมถึงเขายังได้รับรางวัลเหรียญทองในประเภทบุคคล ส่วนในโอลิมปิกฤดูร้อน 1988 ที่โซล เขาได้รับรางวัลเหรียญเงินในประเภททีม
ตำบลทุ่งลาน

ทุ่งลาน เป็นตำบลในอำเภอคลองหอยโข่ง จังหวัดสงขลา ปัจจุบันมีประชากร 7,356 คน และแบ่งเขตการปกครองออกเป็น 9 หมู่บ้าน
พื้นที่ตำบลทุ่งลานตั้งอยู่ห่างจากที่ว่าการอำเภอคลองหอยโข่งไปทางทิศตะวันออกเฉียงใต้เป็นระยะทางประมาณ 9 กิโลเมตร พื้นที่ส่วนใหญ่เป็นพื้นที่ราบลูกคลื่นลอนลาด เนินเขา ที่ลาดเชิงเขา และพื้นที่ราบลุ่มที่เกิดจากการทับถมของตะกอนจากลำน้ำสายต่าง ๆ ความลาดชันของพื้นที่มากกว่าร้อยละ 35 สภาพสังคมมีโรงเรียนทั้งหมดสามแห่ง และมีโรงพยาบาลส่งเสริมสุขภาพตำบลหนึ่งแห่ง ได้แก่ โรงพยาบาลส่งเสริมสุขภาพตำบลทุ่งลาน
ตำบลทุ่งลานทั้งตำบลอยู่ในเขตเทศบาลตำบลทุ่งลาน เดิมมีฐานะเป็นสภาตำบลทุ่งลาน ก่อนที่จะได้รับการจัดตั้งเป็นองค์การบริหารส่วนตำบลใน พ.ศ. 2539 แล้วจึงได้รับการจัดตั้งเป็นเทศบาลตำบลใน พ.ศ. 2551 นับเป็นเทศบาลตำบลแห่งแรกของอำเภอ
การปฏิวัติเยอรมัน ค.ศ. 1848–1849

การปฏิวัติเยอรมัน ค.ศ. 1848-1849 , ช่วงระยะเปิดฉากซึ่งถูกเรียกอีกอย่างว่า การปฏิวัติเดือนมีนาคม  แต่เดิมเป็นส่วนหนึ่งของการปฏิวัติ ค.ศ. 1848 ที่เกิดขึ้นในหลายประเทศในยุโรป พวกเขาเป็นหนึ่งในกลุ่มประท้วงและการก่อกบฎที่ประสานงานร่วมกันแบบหลวม ๆ ในสมาพันธรัฐเยอรมัน รวมทั้งจักรวรรดิออสเตรีย การปฏิวัติครั้งนี้ ซึ่งได้เน้นย้ำถึงอุดมการณ์รวมกลุ่มเยอรมัน แสดงให้เห็นถึงความไม่พอใจที่แพร่หลาย ต่อโครงสร้างทางการเมืองที่มีอำนาจเด็ดขาดแบบดั้งเดิมของรัฐอิสระทั้งสามสิบเก้ารัฐของสมาพันธรัฐที่ได้สืบทอดดินแดนเยอรมันของอดีตจักรวรรดิโรมันอันศักดิ์สิทธิ์ ภายหลังจากการถอดถอนอันเป็นผลมาจากสงครามนโปเลียน กระบวนการนี้ได้เริ่มต้นในช่วงกลางปี ค.ศ. 1840
ส่วนหนึ่งของชนชั้นกลางที่ยึดมั่นในหลักการเสรีนิยม ในขณะที่ชนชั้นแรงงานได้แสวงหาในการปรับปรุงเพื่อให้มีสภาพการทำงานและชีวิตความเป็นอยู่อย่างรุนแรง ในขณะที่ชนชั้นกลางและชนชั้นแรงงานเป็นส่วนหนึ่งของการปฏิวัติที่แยกต่างหาก ชนชั้นสูงที่เป็นฝ่ายอนุรักษ์นิยมเป็นฝ่ายชนะ พวกเสรีนิยมได้ถูกบังคับให้ลี้ภัยเพื่อหลบหนีการกดขี่ข่มเหงทางการเมือง ซึ่งพวกเขาได้เป็นที่รู้จักกันคือ Forty-Eighters หลายคนได้อพยพไปยังสหรัฐอเมริกา โดยได้ตั้งถิ่นฐานจากรัฐวิสคอนซินไปยังรัฐเท็กซัส
ลอร์ส ฮัล

ลอร์ส ยอรัน อีวาร์ ฮัล (30 เมษายน ค.ศ. 1927 – 26 เมษายน ค.ศ. 1991) เป็นนักปัญจกีฬาสมัยใหม่ชาวสวีเดนที่เข้าแข่งขันในโอลิมปิกฤดูร้อน 1952 และ 1956 เขาชนะการแข่งประเภทบุคคลทั้งสองสมัย และจบในอันดับที่สองร่วมกับทีมสวีเดนในปี ค.ศ. 1952 ซึ่งในปี ค.ศ. 1952 เขาได้กลายเป็นแชมป์โอลิมปิกที่เป็นพลเรือนคนแรกในปัญจกีฬาสมัยใหม่
สำหรับความสำเร็จของเขา ฮัลได้รับรางวัลเหรียญทองสเวนสคาดักบลาเดทในปี ค.ศ. 1956 (ร่วมกับซิกเตน ยาร์นไบรจ์ นักสกีครอสคันทรี)
ดิสนีย์สวิลเลียนส์รีเวนจ์

ดิสนีย์สวิลเลียนส์รีเวนจ์  เป็นวิดีโอเกมที่พัฒนาและเผยแพร่โดยดิสนีย์อินเทอแรกทีฟสำหรับไมโครอปต์ วินโดวส์ กับแมคอินทัชใน ค.ศ. 1999 มีรูปแบบการเล่นเป็น "ชี้และกด" ในหลายรูปแบบ โดยผู้เล่นต้องช่วยเจมินี คริกเก็ตสร้างฉากจบที่มีความสุขในภาพยนตร์แอนิเมชันบางส่วนของดิสนีย์จากวายร้าย
การตอบรับ.
Monika Lechl จากวารสาร "PC Player" ภาษาเยอรมันให้คะแนนเกมไปร้อยละ 68
"ดิสนีย์สวิลเลียนส์รีเวนจ์" ชนะInteractive Achievement Award สาขาความบันเทิงสำหรับเด็กบนคอมพิวเตอร์ประจำปี 2000
อัลบะเกาะเราะฮ์

อัลบะเกาะเราะฮ์ (ความหมาย: "วัวเพศเมีย" หรือ "วัว") เป็นบทที่สองและบท (ซูเราะฮ์) ที่ยาวที่สุดในอัลกุรอาน โดยมี 286 โองการ (อายะฮ์), 6,201 คำ และ 25,500 ตัวอักษร
เป็นซูเราะฮ์มะดีนะฮ์ ซึ่งถูกประทานที่มะดีนะฮ์หลังฮิจเราะห์ ยกเว้นโองการที่เกี่ยวกับริบา (ดอกเบี้ย) ซึ่งมุสลิมเชื่อว่ามีการประทานในช่วงพิธีฮัจญ์อำลา การทำฮัจญ์ครั้งสุดท้ายของมุฮัมมัด โดยเฉพาะโองการที่ 281 ในบทนี้ที่เชื่อว่าเป็นโองการสุดท้ายที่ถูกประทานในอัลกุรอาน ในวันที่ 10 ซุลฮิจญะฮ์ ฮ.ศ. 10 ประมาณ 80 หรือ 90 วันก่อนที่ท่านเสียชีวิต
ซูเราะฮ์อัลบะเกาะเราะฮ์กำหนดให้ผู้ศรัทธาถือศีลอดในช่วงเดือนเราะมะฎอน
ฮุ่ยโจว

ฮุ่ยโจว  เป็นนครทางตะวันออกเฉียงใต้ของมณฑลกวางตุ้ง สาธารณรัฐประชาชนจีน ห่างจากฮ่องกงไปประมาณ 43 ไมล์ เป็นส่วนหนึ่งของอภิมหานครสามเหลี่ยมปากแม่น้ำเพิร์ล ฮุ่ยโจวมีอาณาเขตทางทิศตะวันตกติดกับเมืองหลวงของมณฑล กว่างโจว ทิศตะวันตกเฉียงใต้ติดกับเชินเจิ้นและตงกว่าน ทิศเหนือติดกับเฉากวัน ทิศตะวันออกเฉียงเหนือติดกับเหอเหยฺวียน ทิศตะวันออกทิศกับชั่นเหว่ย์ และทิศใต้ติดกับอ่าวต้าหย่าในทะเลจีนใต้ นครฮุ่ยโจวมีผู้อยู่อาศัยประมาณ 4.6 ล้านคน และมีสถานะการบริหารเป็นนครระดับจังหวัด
ในเดือนเมษายน 2018 "ไชน่าเดลี" ได้ประกาศว่าทางรถไฟอัตโนมัติสายแรกของโลกกำลังอยู่ระหว่างการก่อสร้างระหว่างตงกว่านกับฮุ่ยโจว ในฐานะโครงการนำร่องจะประกอบไปด้วยสถานีรถไฟ 10 แห่ง รถไฟไร้คนขับ และหุ่นยนต์ช่วยเหลือสำหรับผู้โดยสารที่มีกระเป๋าเดินทางและตั๋ว
เขตการปกครอง.
นครระดับจังหวัดฮุ่ยโจวแบ่งออกเป็นเขตการปกครองระดับอำเภอ 5 แห่ง ได้แก่ 2 เขต และ 3 อำเภอ
วันการศึกษาสากล

วันการศึกษาสากล  ตรงกับวันที่ 24 มกราคมของทุกปีเพื่อระลึกถึงความสำคัญของการศึกษา เมื่อวันที่ 3 ธันวาคม พ.ศ. 2561 สมัชชาใหญ่แห่งสหประชาชาติ ได้มีมติให้วันที่ 24 มกราคมของทุกปี เป็น International Day of Education เพื่อฉลองบทบาทของการศึกษาในการทำให้เกิดสันติภาพสากลและการพัฒนาที่ยั่งยืน
อนาโตลี สตารอสติน

อนาโตลี สตารอสติน (อักษรโรมัน: Anatoli Starostin; 18 มกราคม ค.ศ. 1960 –) เป็นอดีตนักปัญจกีฬาสมัยใหม่และแชมป์โอลิมปิกชาวโซเวียต
กีฬาโอลิมปิก.
สตารอสตินเข้าแข่งขันให้แก่สหภาพโซเวียตในการแข่งโอลิมปิกฤดูร้อน 1980 ที่มอสโก ซึ่งเขาได้รับรางวัลเหรียญทองในประเภทบุคคล และรางวัลเหรียญทองในประเภททีมกับทีมโซเวียต รวมถึงเขาได้รับรางวัลเหรียญเงินกับทีมรวมเฉพาะกิจเครือรัฐเอกราชในโอลิมปิกฤดูร้อน 1992 ที่บาร์เซโลนา
ทางหลวงแผ่นดินหมายเลข 2013

ทางหลวงแผ่นดินหมายเลข 2013 สายบ้านแยง–โคกงาม เป็นทางหลวงแผ่นดินสายหนึ่งในจังหวัดพิษณุโลก และจังหวัดเลย โดยเริ่มต้นบนถนนมิตรภาพ (ทางหลวงแผ่นดินหมายเลข 12) ที่บ้านแยง อำเภอนครไทย และสิ้นสุดที่ทางหลวงแผ่นดินหมายเลข 21 ที่บ้านโคกงาม อำเภอด่านซ้าย ระยะทางทั้งสิ้น 90.071 กิโลเมตร
แคริน สลอเตอร์

แคริน สลอเตอร์ (6 มกราคม ค.ศ. 1971 –) เป็นนักเขียนอาชญนิยายชาวอเมริกัน ผู้เขียนนวนิยายสิบแปดเรื่อง สลอเตอร์ขายหนังสือของเธอได้มากกว่า 35 ล้านเล่มซึ่งตีพิมพ์ใน 37 ภาษา รวมถึงเปิดตัวติดอันดับ 1 ในสหราชอาณาจักร, เยอรมนี และเนเธอร์แลนด์ ซึ่ง"ไบลด์ไซทิด" (ค.ศ. 2001) นวนิยายเรื่องแรกของเธอ ได้รับการตีพิมพ์ใน 27 ภาษา และได้รับรางวัลแดกเกอร์จากสมาคมนักเขียนอาชญนิยายในสาขา "เปิดตัวระทึกขวัญยอดเยี่ยม" ในปี ค.ศ. 2001 นอกจากนี้ เธอยังเป็นผู้ชนะรางวัลเอียน เฟลมมิง สตีลแเดกเกอร์ในปี ค.ศ. 2015 จากเรื่อง"คอปทาวน์" ส่วนนวนิยายเรื่อง"พีสออฟเฮอร์"ของเธอได้รับการตีพิมพ์ในปี ค.ศ. 2018 โดยนวนิยายเรื่องนี้จะได้รับการดัดแปลงเป็นซีรีส์ทางโทรทัศน์ที่มีชื่อเดียวกัน รวมทั้งจะออกฉายทางเน็ตฟลิกซ์
การกุศล.
สลอเตอร์เป็นผู้สนับสนุนห้องสมุดและก่อตั้งเซฟเดอะไลบรารีส์ ซึ่งเป็นองค์กรไม่แสวงหาผลกำไรที่รณรงค์สนับสนุนห้องสมุดสาธารณะในสหรัฐ โดยกองทุนเซฟเดอะไลบรารีส์ได้มอบเงินกว่า 300,000 ดอลลาร์ให้แก่ห้องสมุดสาธารณะเดแคบเคาน์ตี ในแอตแลนตา รัฐจอร์เจีย
บีชะฮ์

บีชะฮ์  หรือ ก็อลอะฮ์บีชะฮ์  เป็นเมืองที่อยู่ในแคว้นอะซีรทางตะวันตกเฉียงใต้ของประเทศซาอุดีอาระเบีย บริเวณเมืองนี้เคยเป็นแคว้นมาก่อนที่จะถูกรวมกับแคว้นอะซีร ข้อมูลจากสำมะโนใน พ.ศ. 2553 ตัวเมืองมีประชากร 205,346 คน โดยมีหมู่บ้านเกือบ 240 หมู่บ้าน และนิคมขนาดใหญ่ 58 แห่งที่กระจายตัวทั่วหุบเขาบีชะฮ์ ตัวเมืองตั้งอยู่เหนือระดับน้ำทะเลประมาณ 610 เมตร (2,000 ฟุต)
ภูมิอากาศ.
บีชะฮ์มีภูมิอากาศเป็นภูมิอากาศแบบทะเลทรายเขตร้อน (การแบ่งเขตภูมิอากาศแบบเคิพเพิน "BWh")
มัสยิดต้าเหลียน

มัสยิดต้าเหลียน  เป็นมัสยิดในซีกั่ง ต้าเหลียน มณฑลเหลียวหนิง ประเทศจีน ตั้งอยู่เลขที่ 96 ถนนปักกิ่ง การก่อสร้างเริ่มขึ้นใน ค.ศ. 1922 และแล้วเสร็จใน ค.ศ. 1925 "อาหง" ของมัสยิดคือ ฮัจญีไป๋ หยุนซิง  โดยทำงานมาตั้งแต่ ค.ศ. 1958 ยกเว้นในช่วงการปฏิวัติทางวัฒนธรรมจนถึง ค.ศ. 1979 เพราะมัสยิดไม่เปิดทำการ ข้อมูลเมื่อ 2005[ [update]] มัสยิดนี้เป็นหนึ่งในมัสยิดสิบแห่งในเมืองต้าเหลียน
การเดินทาง.
มัสยิดตั้งอยู่ในระยะทางที่สามารถเดินได้จากสถานีเซียงหลูเจียวของรถไฟใต้ดินต้าเหลียนไปทางทิศตะวันออกเฉียงใต้
วัดคลองพระราม

วัดคลองพระราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 13 บ้านคลองพระราม ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ ที่ดินที่ตั้งวัดมีเนื้อที่ 20 ไร่ 97 ตารางวา
วัดคลองพระรามเดิมเรียกกันว่า วัดฆ้องคำราม เพราะชาวบ้านมักได้ยินเสียงฆ้องกังวานในคืน 15 ค่ำ เป็นวัดเก่าแก่ตั้งแต่ครั้งกรุงศรีอยุธยาและได้รับการปฏิสังขรณ์ในช่วงต้นรัตนโกสินทร์ เมื่อมีการขุดคลองสรรพสามิตเมื่อปี พ.ศ. 2482 วัดกลายเป็นที่รู้จักมากขึ้นและชื่อวัดถูกเรียกเพี้ยนไปเป็น "วัดคลองพระราม" ได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2514
พระอุโบสถเป็นทรงไทยหลังคาซ้อน 3 ชั้น ภายในประดิษฐานพระประธานปางมารวิชัยและพระพุทธรูปอื่น ๆ มีภาพจิตรกรรมฝาผนังเป็นเรื่องราวพุทธประวัติด้วยสีสันสวยงามกระจ่างตา อุโบสถยังไม่ชำรุดทรุดโทรมแม้จะถูกน้ำทะเลท่วมเสมอ บางครั้งท่วมถึงเสมา ทำให้ไม่สะดวกในการประกอบศาสนพิธี ดังนั้นทางวัดจึงดำริที่จะดีดวัดให้สูงขึ้นให้พ้นจากน้ำท่วม และเพื่อให้สาธุชนทั้งหลายมีโอกาสร่วมบุญยกโบสถ์ซึ่งเหมือนยกพระพุทธศาสนาด้วยจึงได้มีการลอดโบสถ์ขึ้น
วัดหัตถสารเกษตร

วัดหัตถสารเกษตร เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 8 ตำบลคลองห้า อำเภอคลองหลวง จังหวัดปทุมธานี วัดมีเนื้อที่กว่า 114 ไร่เศษ แบ่งเป็นตัววัด 26 ไร่ ทางวัดยังได้แบ่งพื้นที่สร้างโรงเรียนชุมชนวัดหัตถสารเกษตรซึ่งมีนักเรียนตั้งแต่ชั้นอนุบาลจนถึงชั้นประถมศึกษาปีที่ 6 และให้ที่ดินอีก 40 ไร่ สร้างโรงเรียนมัธยมวัดหัตถสารเกษตร
ประวัติ.
วัดหัตถสารเกษตรสร้างเมื่อวันที่ 13 มีนาคม พ.ศ. 2439 โดยพระหัตถสารศุภกิจ (ภู่ — ต่อมาได้เลื่อนยศเป็น "พระยาอาหารบริรักษ์") และคุณหญิงจอมผู้เป็นภรรยาได้ยกที่ดินให้และดำเนินการสร้างวัดนี้ ได้รับพระราชทานนามวัดพร้อมกับพระราชทานวิสุงคามสีมาเมื่อวันที่ 19 ธันวาคม พ.ศ. 2442 เขตวิสุงคามสีมากว้าง 7 เมตร ยาว 13 เมตร ได้ดำเนินการผูกพัทธสีมาเมื่อ พ.ศ. 2447 ชาวบ้านนิยมเรียกว่า วัดกลางคลองห้า ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2478 มีโรงเรียนพุทธศาสนาวันอาทิตย์ โรงเรียนสอนเด็กก่อนเกณฑ์เริ่มมาตั้งแต่ พ.ศ. 2515
อาคารเสนาสนะ.
อุโบสถสถาปัตยกรรมสมัยพระบาทสมเด็จพระจุลจอมเกล้าเจ้าอยู่หัว มีขนาด 5 ห้อง กว้าง 7 เมตร ยาว 13 เมตร หันหน้าลงคลอง สร้างเมื่อ พ.ศ. 2446 ลักษณะทรงฝรั่ง ก่ออิฐมอญเครื่องบนไม้สัก บานประตูหน้าต่างเป็นไม้สักแกะสลัก หลังคามุงกระเบื้องสีเหลี่ยมแบบกระเบื้องว่าว มีช่อฟ้าเป็นเหล็กแหลมตั้งบนฐานคล้ายเชิงเทียน บานประตูหน้าต่างแกะไม้ตามแบบอย่างยุโรป ประดับตกแต่งด้วยกระจกสี คันทวยรับชายคาเป็นไม้สักแกะสลักอย่างสวยงาม หน้าบันตกแต่งด้วยพระพุทธรูปยืนปางประทานพรในช่องคูหา ภายในอุโบสถประดิษฐานพระพุทธรูปปางมารวิชัยปูนปั้นปิดทองของเดิม มีพระโมคคัลลานะและพระสารีบุตรอยู่ซ้ายขวา ผนังโดยรอบเขียนเรื่องพุทธประวัติ ระหว่างช่องหน้าต่างเขียนภาพเทวดาเป็นคู่ ๆ ด้านหลังพระประธานเป็นภาพวิมาน ด้านหน้าพระประธานเป็นภาพผจญมารตามคตินิยมของการเขียนภาพในโบสถ์ 
หน้าอุโบสถมีใบเสมากลีบขนุนของใหม่สร้างครอบไว้ กำแพงแก้วล้อมรอบอุโบสถตกแต่งด้วยรูปปั้นกินรีบนหัวเสาในลักษณะเวียนประทักษิณ ซุ้มประตูด้านนอกและด้านในเป็นปูนปั้นนูนรูปเจ้าชายสิทธัตถะ ทรงตัดพระเมาลีและเสด็จออกมหาภิเนษกรมณ์ หน้าอุโบสถมีเจดีย์สีทองคล้องอุบะแบบเจดีย์มอญ ถัดออกมาเป็นวิหารจัตุรมุขประดิษฐานรูปปั้นหลวงพ่อโสธรและอดีตเจ้าอาวาส มีรูปปั้นปูนพระพุทธมีมงคลโลกุตตระองค์ใหญ่ตั้งอยู่ด้านหน้าวิหาร
กุฏิสงฆ์ 14 หลัง เป็นอาคารไม้และคอนกรีตเสริมเหล็ก หอสวดมนต์สร้างเมื่อ พ.ศ. 2512 ศาลาการเปรียญสร้างเมื่อ พ.ศ. 2499 อาคารเสนาสนะอื่น ๆ ได้แก่ หอฉัน ศาลาบำเพ็ญกุศล ฌาปนสถาน
วัดศรีราษฎร์

วัดศรีราษฎร์ เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 8 บ้านบางศรีราษฎร์ ตำบลบางเลน อำเภอบางใหญ่ จังหวัดนนทบุรี สภาพวัดเป็นที่ลุ่ม ด้านทิศเหนือติดคลองศรีราษฎร์ ด้านทิศตะวันตกติดคลองอ้อมนนท์
ประวัติ.
วัดศรีราษฎร์สร้างขึ้นเมื่อ พ.ศ. 2350 ไม่ปรากฏว่าผู้ใดเป็นผู้สร้าง ได้รับพระราชทานวิสุงคามสีมาเมื่อ พ.ศ. 2361 เดิมชื่อ วัดเทราษฎร์ บ้างเขียนว่า วัดเทลาด เพราะตั้งอยู่ริมบนพื้นที่ลุ่มที่ลาดลงสู่คลองอ้อมนนท์ ต่อมาได้ย้ายมาอยู่ที่ดอนซึ่งเป็นที่ตั้งปัจจุบันและเปลี่ยนชื่อเป็น "วัดศรีราษฎร์" ปรากฏชื่อบนแผนที่เก่าในปี พ.ศ. 2475 ว่า วัดเขราช
อาคารเสนาสนะ.
อุโบสถสร้างเมื่อ พ.ศ. 2360 เป็นอาคารคอนกรีตเสริมเหล็ก มีฐานตัวอาคารหลักเป็นฐานปัทม์ ส่วนฐานเฉลียงเป็นฐานเขียงเรียบ หลังคาเป็นทรงจั่วแบบมีไขรา ซ้อน 2 ชั้น และมีพาไลด้านหน้า หลังคาซ้อน 2 ตับ หน้าบันรูปธรรมจักรล้อมกรอบด้วยลายกระหนก ภายในประดิษฐานพระประธาน เป็นพระพุทธรูปปางมารวิชัย ศาลาการเปรียญสร้างเมื่อ พ.ศ. 2542 เป็นอาคารคอนกรีตเสริมเหล็กทรงไทยชั้นเดียว ประดิษฐานพระประธาน เป็นพระพุทธรูปปางมารวิชัย สร้างเมื่อ พ.ศ. 2532 หอสวดมนต์สร้างเมื่อ พ.ศ. 2530 เป็นอาคารครึ่งตึกครึ่งไม้ กุฏิสงฆ์เป็นอาคารคอนกรีตเสริมเหล็ก วิหารสร้างเมื่อ พ.ศ. 2533 เป็นอาคารคอนกรีตเสริมเหล็ก ศาลาบำเพ็ญกุศลสร้างด้วยคอนกรีตเสริมเหล็ก
วัดใหม่เจริญราษฎร์

วัดใหม่เจริญราษฎร์ เป็นวัดราษฎร์สังกัดคณะสงฆ์มหานิกาย ตั้งอยู่ในแขวงคลองสิบสอง เขตหนองจอก กรุงเทพมหานคร
วัดใหม่เจริญราษฎร์ตั้งวัดเมื่อ พ.ศ. 2431 ได้รับพระราชทานวิสุงคามสีมาเมื่อวันที่ 10 ตุลาคม พ.ศ. 2523 เป็นวัดที่สร้างโดยคนไทยเชื้อสายมอญ คาดว่าเป็นประชาชนชาวมอญที่อพยพมาจากจังหวัดสมุทรสาคร
วัดใหม่เจริญราษฎร์มีโบสถ์ชั่วคราวหลังแรกหลังคามุงจากใช้ประมาณ 30 ปี จึงได้มีการก่อสร้างโบสถ์หลังที่ 2 ซึ่งเป็นอาคารถาวรหลังแรก จารึกปีที่สร้างเอาไว้คือ พ.ศ. 2476 รูปแบบของโบสถ์หลังเก่าเป็นศิลปะแบบที่เรียกกันว่า "โบสถ์น้ำเค็ม" ตามรูปแบบที่พบมากแถบวัดมอญย่านสมุทรสาคร สมุทรสงคราม และพระประแดง ลักษณะเด่นของโบสถ์ดังกล่าวมีสกุลช่างเดียวกับทางสมุทรสาครและพระประแดง และสร้างด้วยไม้ทั้งหลัง หลีกเลี่ยงการใช้คอนกรีต เพราะสมัยก่อนเป็นเมืองชายทะเลน้ำยังเค็มจัด ประกอบกับยังไม่มีคอนกรีตชนิดทนน้ำเค็ม 
วัดมีการจัดงานอันเกี่ยวเนื่องกับประเพณีมอญ ในเทศกาลสงกรานต์ ชุมชนบริเวณใกล้เคียงจะร่วมกันจัดประเพณีสงกรานต์มอญขึ้นที่วัดนี้ระหว่างวันที่ 13–17 เมษายนของทุกปี กิจกรรมวันที่ 13–14 เมษายน ประกอบด้วยการทำบุญบังสุกุลให้แก่บรรพบุรุษ ในช่วงบ่ายของวันที่ 15 เมษายน แห่หงส์ธงตะขาบของชาวมอญ เริ่มตั้งแต่ 13.00 น. ของวันที่ 15–17 เมษายน เป็นต้นไป แต่ละปีมีประชาชนเชื้อสายมอญเข้าร่วมงานเป็นจำนวนมาก
โบสถ์พระนางมารีแห่งไซออน

โบสถ์พระนางมารีแห่งไซออน ("Re-ese Adbarat Kidiste Kidusan Dingel Maryam Ts’iyon") เป็นโบสถ์ในคริสตจักรออร์โฑด็อกซ์เทวาเฮโดแบบเอธิโอเปียในประเทศเอธิโอเปีย โบสถ์นี้เป็นหนึ่งในสถานที่ที่มีการอ้างว่าเป็นสถานที่เก็บรักษาของหีบแห่งพันธสัญญาในปัจจุบัน โบสถ์ตั้งอยู่ในเมืองอะซุม, ภูมิภาคติกรัย เชื่อกันว่าโบสถ์หลังเดิมสร้างขึ้นรัชสมัยของเอซานา ผู้ปกครองแรกของอาณาจักรอะซุม (ปัจจุบันอยู่ในพื้นที่ของประเทศเอริเทรีย และ เอธิโอเปีย) ที่เป็นคริสต์ชน ในศตวรรษที่ 4 นับจากนั้นได้มีการสร้างโบสถ์หลังใหม่ขึ้นอีก
สถานที่แห่งนี้เป็นที่ประกอบพิธีราชาภิเษกของจักรพรรดิเอธิโอเปียมาแต่เดิม และจะได้รับนามกล่าวเรียกเป็น "Atse" หลังเข้าร่วมพิธีที่อะซอนนี้
หีบแห่งพันธสัญญา.
โบสถ์พระนางมารีแห่งไซออนเป็นสถานที่ที่มีการอ้างว่าเป็นที่เก็บรักษาของหีบแห่งพันธสัญญาในปัจจุบัน
ตามธรรมเนียมเชื่อกันว่าหีบแห่งพันธสัญญามาถึงยังเอธิโอเปียหลังเมเนลิกที่หนึ่งเดินทางไปเยี่ยมบิดา โซโลมอน มีเพียงนักบวชองครักษ์เท่านั้นที่จะสามารถชื่นชมหีบแห่งพันธสัญญาได้ อย่างไรก็ตาม ความไม่ประติดประต่อของตำนานและการขาดเอกสารที่ยืนยันเพียงพอเป็นหลักฐาน ทำให้มีนักวิชาการเอธิโอเปียและด้านคริสต์ศาสนาหลายคนตั้งข้อสงสัยถึงความแท้จริงของหีบแห่งพันธสัญญาที่มีการอ้างว่าเก็บรักษาอยู่ที่นี่ พบเอกสารเก่าแก่ที่สุดที่แสดงความเคลือบแคลงใจนี้ย้อนกลับไปถึงศตวรรษที่ 15 นักบวชองครักษ์ที่ได้รับแต่งตั้งให้ดูแลหีบแห่งพันธสัญญา จะต้องอยู่รับใช้และจองจำในอารามที่เก็บรักษาหีบแห่งพันธสัญญาไปตลอดชีวิต มีหน้าที่ในการสวดบูชาและประพรมกำยานให้แก่หีบ
จากบทสัมภาษณ์ในปี 1992 อดีตศาสตราจารย์ด้านเอธิโอเปียศึกษาที่มหาวิทยาลัยลอนดอน ศ.เอ็ดเวิร์ด อุลเลินดอร์ฟฟ์ระบุว่าเขาเคยได้มีโอกาสเข้าไปตรวจสอบตัวหีบแห่งพันธสัญญาของโบสถ์เมื่อปี 1941 ขณะเป็นเจ้าหน้าที่กองทับอังกฤษ เขาอธิบายลักษณะของหีบว่า "เป็นกล่องไม้ แต่ข้างในว่างเปล่า สร้างขึ้นในยุคกลางหรือหลังยุคกลาง ที่ซึ่งมันถูกสร้างขึ้นมาโดยเฉพาะ (ad hoc)"
วัดม่วง (กรุงเทพมหานคร)

วัดม่วง เป็นวัดราษฎร์สังกัดคณะสงฆ์มหานิกาย ตั้งอยู่ในแขวงหลักสอง เขตบางแค กรุงเทพมหานคร
วัดม่วงสร้างขึ้นเมื่อ พ.ศ. 2366 ในปลายสมัยพระบาทสมเด็จพระพุทธเลิศหล้านภาลัย มีพระภิกษุรูปหนึ่งนามว่า หลวงปู่เฒ่า ธุดงค์พายเรืออีแปะมาด้วยตนเอง จนมาพักจำวัดบริเวณที่ตั้งวัดม่วงในปัจจุบัน ชาวบ้านเห็นว่าท่านจำวัดในเรือไม่สะดวก จึงนิมนต์ให้จำวัดบนบ้านและนิมนต์ให้อยู่สร้างวัด ณ ที่แห่งนี้ ขนานนามวัดนี้ว่า วัดราชครูสิทธาราม ส่วนชื่อ "วัดม่วง" มาจากการที่วัดตั้งอยู่ติดคลองภาษีเจริญซึ่งเป็นเส้นทางลำเลียงพืชผลทางการเกษตรสู่พระนคร เมื่อมาถึงบริเวณหลักสอง คลองจะตื้นเขิน ทำให้ไม่สามารถสัญจรต่อไปได้ ต้องนำผลไม้ขึ้นมาตากบริเวณลานวัดซึ่งส่วนใหญ่เป็นมะม่วง เนื่องจากบางส่วนอาจสุกงอมจนเน่าเสีย ชาวบ้านจึงเรียกว่า วัดมะม่วง จนต่อมากลายเป็นวัดม่วงในปัจจุบัน วัดได้รับพระราชทานวิสุงคามสีมาเมื่อวันที่ 2 มีนาคม พ.ศ. 2474
อุโบสถใหม่มีสองชั้น กำแพงกรุด้วยกระเบื้องเคลือบเป็นลายเทพนม ประตูหน้าต่างลงรักปิดทองอย่างประณีต กรอบประตูหน้าต่างก็ตกแต่งด้วยกระจกสี ในวัดมีอุโบสถหลังเก่าอยู่ด้วย เป็นที่ประดิษฐานรูปจำลองของหลวงปู่ทวด หลวงปู่เฒ่า เจ้าอาวาสรูปแรกของวัดม่วง
วัดม่วงมีการสร้างพระเครื่องรูปหลวงปู่ทวด มีพิมพ์ทรงต่าง ๆ หลายพิมพ์ บางพิมพ์มีมาก บางพิมพ์มีน้อย แล้วแต่การกดพิมพ์ในสมัยนั้นซึ่งใช้วิธีโบราณ แต่มีพระเนื้อว่านพิมพ์เล็ก รวมพิมพ์ได้ถึง 21 พิมพ์
วัดดอนโฆสิตาราม

วัดดอนโฆสิตาราม เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 5 บ้านดอนวัว ตำบลหนองบัว อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ 52 ไร่ 13 ตารางวา
แต่เดิมในบริเวณนี้ไม่มีวัด ประชาชนต้องเดินทางไปวัดราษฎร์ศรัทธากะยารามซึ่งอยู่ไกลมาก จึงได้รับคำแนะนำจากเจ้าอาวาสว่าสมควรที่จะสร้างวัด นายสีดาจึงได้ชักชวนญาติพี่น้องและมิตรสหายให้ร่วมกันสร้างวัดขึ้นเมื่อ พ.ศ. 2451 ในสมัยพระบาทสมเด็จพระจุลจอมเกล้าเจ้าอยู่หัว ในยุคแรกได้เริ่มสร้างกุฏิขึ้น 3 หลัง ต่อมาได้สร้างศาลาดินขึ้นอีก 1 หลัง ตั้งอยู่ที่หน้าวัดในปัจจุบันนี้ อุโบสถหลังเก่าได้รับพระราชทานวิสุงคามสีมาเมื่อ พ.ศ. 2466 ปัจจุบันได้สร้างหลังใหม่ซึ่งได้รับพระราชทานวิสุงคามสีมาเมื่อวันที่ 3 กันยายน พ.ศ. 2525 เขตวิสุงคามสีมากว้าง 20 เมตร ยาว 40 เมตร ด้านการศึกษา เปิดสอนโรงเรียนพระปริยัติธรรมแผนกธรรมเมื่อ พ.ศ. 2466
อาคารเสนาสนะ ได้แก่ อุโบสถ กว้าง 6.5 เมตร ยาว 13 เมตร สร้างเมื่อ พ.ศ. 2522 ในสมัยหลวงพ่อสมบูรณ์ เป็นอาคารคอนกรีตเสริมเหล็ก ศาลาการเปรียญ กว้าง 16 เมตร ยาว 40 เมตร สร้างเมื่อ พ.ศ. 2506 เป็นอาคารไม้ หอสวดมนต์ กว้าง 10 เมตร ยาว 40 เมตร สร้างเมื่อ พ.ศ. 2539 กุฏิสงฆ์ จำนวน 6 หลัง เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก
วัดมีวัตถุมงคลที่สร้างโดยหลวงพ่อสมบูรณ์ ท่านสร้างหลายรุ่น นิยมกันมากเพราะเห็นว่าท่านมีชื่อ เชื่อกันว่าเมื่อบูชาแล้วจะมีความอุดมสมบูรณ์ คนที่บูชาไปได้ผลเรื่องเมตตาค้าขายดี
อุดม สุวิทย์ศักดานนท์

อุดม สุวิทย์ศักดานนท์ (เกิด
1 มกราคม พ.ศ. 2500) อดีตสมาชิกวุฒิสภาจังหวัดเชียงใหม่ และอดีตรองนายกองค์การบริหารส่วนจังหวัดเชียงใหม่
ประวัติ.
อุดม สุวิทย์ศักดานนท์ เกิดในครอบครัวชาวจีน จบการศึกษาปริญญาโท สาขาเศรษฐศาสตร์การเมือง จากมหาวิทยาลัยเชียงใหม่
การทำงาน.
อุดม สุวิทย์ศักดานนท์ ทำงานในธุรกิจของครอบครัว คือ บริษัท นิ่มซี่เส็งขนส่ง (1988) จำกัด
อุดม เข้าทำงานการเมืองโดยเป็นรองนายกองค์การบริหารส่วนจังหวัดเชียงใหม่ (อบจ.) ในยุคของนายธวัชวงศ์ ณ เชียงใหม่ ต่อมาในการเลือกตั้งสมาชิกวุฒิสภาไทยเป็นการทั่วไป พ.ศ. 2549 นายอุดม ได้ลงสมัครรับเลือกตั้งและได้รับเลือกเป็นลำดับที่ 4
อุดม ลงสมัครรับเลือกตั้ง ส.ส.จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในสังกัดพรรคมัชฌิมาธิปไตย ทีมเดียวกับ บุษบา ยอดบางเตย และอนุสรณ์ คุณานุสรณ์ แต่ไม่ได้รับเลือกตั้ง
นอกจากงานการเมืองและธุรกิจแล้ว นายอุดมยังเป็นรองประธานกรรมการส่งเสริมกิจการมหาวิทยาลัยแม่โจ้ และเป็นที่ปรึกษาอธิการบดีมหาวิทยาลัยพายัพ
ปริญญ์ พานิชภักดิ์

ปริญญ์ พานิชภักดิ์ (เกิด 20 กันยายน พ.ศ. 2520) อดีตรองหัวหน้าพรรคประชาธิปัตย์ อดีตหัวหน้าทีมเศรษฐกิจทันสมัย พรรคประชาธิปัตย์ อดีตคณะทำงานรองนายกรัฐมนตรีจุรินทร์ ลักษณวิศิษฏ์ และอดีตประธานคณะกรรมการขับเคลื่อนธุรกิจการเกษตร กระทรวงเกษตรและสหกรณ์
ประวัติ.
ปริญญ์ พานิชภักดิ์ เกิดเมื่อวันที่ 20 กันยายน พ.ศ. 2520 ที่กรุงเทพมหานคร เป็นบุตรชายของศุภชัย พานิชภักดิ์ อดีตผู้อำนวยการองค์การการค้าโลก, อดีตเลขาธิการอังค์ถัด และนางศสัย พานิชภักดิ์ มีน้องสาว 1 คน คือ นางสาวนฤน พานิชภักดิ์
ปริญญ์เข้าศึกษาระดับชั้นประถมศึกษาถึงชั้นมัธยมศึกษาปีที่ 2 ที่โรงเรียนเซนต์คาเบรียล ก่อนจะย้ายไปศึกษาระดับไฮสคูลต่อที่โรงเรียนมิลล์บรูกเฮาส์ และโรงเรียนชาร์เตอร์เฮาส์ ประเทศอังกฤษ ต่อมาสำเร็จการศึกษาปริญญาตรีวิทยาศาสตรบัณฑิต (เศรษฐศาสตร์และความสัมพันธ์ระหว่างประเทศ) จากวิทยาลัยเศรษฐศาสตร์และรัฐศาสตร์แห่งลอนดอน เมื่อปี พ.ศ. 2542
หลังจากนั้น ปริญญ์ได้เข้าอบรมหลักสูตรผู้บริหารระดับสูงอีกหลายครั้ง อาทิ หลักสูตรประกาศนียบัตรผู้บริหารระดับสูงจากมหาวิทยาลัยแห่งชาติสิงคโปร์, หลักสูตรผู้บริหารระดับสูง สถาบันวิทยาการธุรกิจและอุตสาหกรรม (วธอ.) รุ่นที่ 2, หลักสูตรผู้บริหารระดับสูง สถาบันวิทยาการตลาดทุน (วตท.) รุ่นที่ 15
การทำงาน.
ปริญญ์ พานิชภักดิ์ เริ่มต้นชีวิตการทำงาน ด้วยการเป็นนักเศรษฐศาสตร์และการเงิน ตั้งแต่พ.ศ. 2542 ในตำแหน่งวาณิชธนากร ที่ ธนาคารเอบีเอ็นแอมโร สหราชอาณาจักร, รองประธานที่ประชุมธุรกิจอาเซียน-สหราชอาณาจักร (AUBF), ผู้ร่วมก่อตั้งเทศกาลภาพยนตร์ไทย-สหราชอาณาจักร, รองประธานสายการตลาดและวิเคราะห์ บริษัทหลักทรัพย์ ด็อยท์เชอบังค์-ทิสโก้, หัวหน้าสายการตลาด บริษัทหลักทรัพย์ เครดิต ลียองเนส์, ผู้อำนวยการอาวุโสสายงานการลงทุนภูมิภาคเอเชีย บริษัท เครดิต ลียองเนส์ ฮ่องกง, กรรมการผู้จัดการใหญ่ บริษัทหลักทรัพย์ ซีแอลเอสเอ
ปริญญ์ยังเคยดำรงตำแหน่งในหน่วยงานของประเทศไทย ได้แก่ ที่ปรึกษาสถาบันคุณวุฒิวิชาชีพ, กรรมการสมาคมบริษัทหลักทรัพย์ไทย, กรรมการบริหารสำนักงานพัฒนาธุรกรรมทางอิเล็กทรอนิกส์, กรรมการผู้ทรงคุณวุฒิ สำนักงานนวัตกรรมแห่งชาติ, กรรมการตลาดหลักทรัพย์แห่งประเทศไทย, ที่ปรึกษาสภาอุตสาหกรรมแห่งประเทศไทย, กรรมาธิการคณะกรรมาธิการวิสามัญการศึกษาผลกระทบ CPTPP รัฐสภา และกรรมาธิการวิสามัญพิจารณาร่างพระราชบัญญัติแก้ไขเพิ่มเติมประมวลกฎหมายแพ่งและพาณิชย์ ตามลำดับ 
ในปี พ.ศ. 2562 ปริญญ์ได้ก้าวเข้าสู่การทำงานด้านการเมือง ด้วยตำแหน่งรองหัวหน้าพรรคและหัวหน้าทีมเศรษฐกิจทันสมัย พรรคประชาธิปัตย์ ที่ปรึกษารองนายกรัฐมนตรี (จุรินทร์ ลักษณวิศิษฏ์) รวมถึงเป็นที่ปรึกษาประธานคณะกรรมาธิการการพาณิชย์และทรัพย์สินทางปัญญา รัฐสภา และเลขาธิการคณะอนุกรรมการทรัพย์สินทางปัญญา รัฐสภาด้วย
นอกจากนั้นใน พ.ศ. 2563 ปริญญ์ก็ได้ช่วยขับเคลื่อนภาคการเกษตรด้วยการเข้ารับตำแหน่งประธานคณะอนุกรรมการขับเคลื่อนธุรกิจการเกษตร กระทรวงเกษตรและสหกรณ์ โดยมีผลงานเป็นที่รู้จัก อาทิ ผลักดันนโยบายบาซูก้า 2 ล้านล้านบาท โครงการเรียนจบพบงาน โครงการแก้ปัญหาสินค้ามังคุดล้นตลาด เป็นต้น
ต่อมาในเดือนมีนาคม พ.ศ. 2565 ปริญญ์ได้รับมอบหมายให้เป็นผู้อำนวยการศูนย์เลือกตั้งผู้ว่าราชการกรุงเทพมหานครของพรรคประชาธิปัตย์ เพื่อช่วยสุชัชวีร์ สุวรรณสวัสดิ์ในการเลือกตั้ง พ.ศ. 2565
นอกจากนี้ ปริญญ์ยังเป็นผู้ร่วมก่อตั้งร้านอาหารโฟร์ซีซันในประเทศไทย กรรมการผู้ทรงคุณวุฒิ สถาบันพัฒนาผู้ประกอบการยุคใหม่ กระทรวงพาณิชย์, กรรมการ บริษัทสินวัฒนา คราวด์ฟันดิง และกรรมการมูลนิธิประเทศไทยใสสะอาด
รายพระนามพระมหากษัตริย์อัสตูเรียส

นี่คือรายพระนามผู้ปกครองแห่งราชอาณาจักรอัสตูเรียส ซึ่งเป็นอาณาจักรในคาบสมุทรไอบีเรีย ระหว่างรัชกาลออร์โดโญที่ 1 แห่งอัสตูเรียสก้าวสู่การจัดตั้งอาณาจักรเลออน อาณาจักรถูกแบ่งใน 910 และฟรูเอลาที่ 2 รับราชสมบัติอัสตูเรียสต่อ
สำหรับลำดับกษัตริย์หลังจากนี้, โปรดดูรายพระนามพระมหากษัตริย์เลออนและรายพระนามพระมหากษัตริย์กาลิเซีย ตั้งแต่ 1388 ต่อมาพระยศเจ้าชายแห่งอัสตูเรียสใช้เป็นตำแหน่งรัชทายาทกัสติยาและสเปน
เปาโถว

เปาโถว  เป็นนครที่มีประชากรในเขตเมืองมากที่สุดในเขตปกครองตนเองมองโกเลียใน สาธารณรัฐประชาชนจีน มีสถานะเป็นนครระดับจังหวัด เขตเมืองของเปาโถวประกอบด้วย 5 เขต มีผู้อยู่อาศัย 2,070,801 คน และประชากรทั้งหมดที่รวมนอกเขตเมืองมีจำนวนกว่า 2.65 ล้านคน ชื่อของเปาโถวมีต้นกำเนิดจากภาษามองโกเลีย มีความหมายตามตัวอักษรคือ "สถานที่ที่มีกวาง" หรือในภาษาจีนคือ "ลู่เฉิง"  ซึ่งแปลว่า "เมืองแห่งกวาง" เปาโถวเรียกได้ว่าเป็น "เมืองแห่งเหล็กในทะเลทรายโกบี" 
เขตการปกครอง.
เปาโถวแบ่งออกเป็นเขตการปกครองระดับเทศมณฑล (ระดับอำเภอ) 9 แห่ง ได้แก่ 6 เขต 1 เทศมณฑล และ 2 กองธง
เหตุการณ์ชาร์ลี บราวน์และฟรานซ์ สติงเลอร์

เหตุการณ์ของชาร์ลี บราวน์และฟรานซ์ สติงเลอร์ เกิดขึ้นเมื่อวันที่ 20 ธันวาคม ค.ศ. 1943 เมื่อหลังจากประสบความสำเร็จในปฏิบัติภารกิจทิ้งระเบิดที่เบรเมิน เครื่องบินทิ้งระเบิด โบอิง บี-17 ฟลายอิงฟอร์เทรส ของจ่าสิบเอก ชาร์ล "ชาร์ลลี" บราวน์ (มีชื่อว่า "เย โอลด พับ") ได้รับความเสียหายอย่างหนักจากเครื่องบินขับไล่เยอรมัน นักบินลุฟท์วัฟเฟอนามว่า ฟรานซ์ สติงเลอร์ มีโอกาสที่จะยิงเครื่องบินทิ้งระเบิดฝ่ายข้าศึกที่มีสภาพยับเยินให้ตก แต่เขากลับไม่ทำเช่นนั้น และคอยบินอยู่เคียงข้างเพื่อคุ้มกันให้ผ่านพ้นออกไปจากเหนือน่านฟ้าของดินแดนยุโรปที่ถูกเยอรมันยึดครองจนสามารถบินกลับไปถึงฐานได้อย่างปลอดภัย ภายหลังจากการค้นหากันทั่วโดยบราวน์ นักบินทั้งสองได้พบกันในอีก 50 ปีต่อมา และพัฒนาความสัมพันธ์แบบมิตรภาพที่ยาวนาน จนกระทั่งสติงเลอร์ได้เสียชีวิตลงในเดือนมีนาคม ค.ศ. 2008 บราวน์ได้เสียชีวิตเพียงไม่กี่เดือนต่อมาในเดือนพฤศจิกายนปีเดียว
คว่ำบาตร ลดการลงทุน และลงโทษ

ขบวนการคว่ำบาตร ลดการลงทุน และลงโทษ (ย่อ: BDS) เป็นขบวนการซึ่งมีชาวปาเลสไตน์เป็นผู้นำ ซึ่งสนับสนุนการคว่ำบาตร ลดการลงทุนและลงโทษทางเศรษฐกิจต่อประเทศอิสราเอล โดยมีวัตถุประสงค์เพื่อกดดันอิสราเอลให้ยินยอมต่อซึ่งที่ขบวนการ BDS เรียกว่าเป็นข้อผูกพันของอิสราเอลภายใต้กฎหมายระหว่างประเทศ ซึ่งนิยามว่าเป็นการถอนตัวออกจากดินแดนยึดครอง การรื้อถอนสิ่งกีดขวางแบ่งแยกในเวสต์แบงก์ ความเสมอภาคสมบูรณ์สำหรับพลเมืองอิสราเอลเชื้อสายอาหรับ-ปาเลสไตน์ และ "การเคารพ คุ้มครองและส่งเสริมสิทธิของผู้ลี้ภัยปาเลสไตน์ในการหวนคืนสู่บ้านเกิดและทรัพย์สินของพวกเขา" คณะกรรมการแห่งชาติบีดีเอสปาเลสไตน์เป็นผู้จัดระเบียบและประสานงานขบวนการดังกล่าว
BDS ออกแบบตามขบวนการต่อต้านการถือผิวในประเทศแอฟริกาใต้ (apartheid) มีสัญลักษณ์นำโชค คือ ฮันดาลา สัญลักษณ์ของอัตลักษณ์และการต่อสู้ของชาวปาเลสไตน์
ผู้วิจารณ์กล่าวว่า BDS เป็นขบวนการต่อต้านยิว ลดทอนความชอบธรรมของอิสราเอล และไม่ต่างจากการกีดกันยิวในอดีต การตอบโต้ BDS มีลำดับความสำคัญต้น ๆ ในการวิ่งเต้นของอิสราเอลในสหรัฐ ซึ่งประสบความสำเร็จในการผ่านกฎหมายต่อต้านขบวนการ BDS ในหลายรัฐ
เอกนคร

เอกนคร หรือ เมืองโตเดี่ยว เป็นคำสร้างใหม่ที่ใช้เรียกเมืองที่ใหญ่ที่สุดในประเทศ รัฐ หรือภูมิภาค โดยมักเป็นเมืองที่มีขนาดใหญ่กว่าเมืองอันดับสองหรือเมืองที่เล็กรองลงมาอย่างไม่สมส่วน "กฎเอกนคร" ได้รับการเสนอเป็นครั้งแรกโดยนักภูมิศาสตร์ชาวอเมริกันนาม มาร์ก เจฟเฟอร์สัน ใน ค.ศ. 1939 เขาให้คำจำกัดความของเอกนครว่าเป็น "เมืองที่มีขนาดใหญ่กว่าเมืองอันดับสองอย่างน้อยสองเท่า และมีความสำคัญมากกว่าสองเท่า" นอกจากขนาดและอิทธิพลทางเศรษฐกิจแล้ว เอกนครยังมักมีลำดับความสำคัญมากกว่าในด้านอื่น ๆ ในสังคมของประเทศ ไม่ว่าจะเป็นด้านการเป็นศูนย์กลางทางการเมือง สื่อ วัฒนธรรม และการศึกษา รวมถึงการย้ายถิ่นเข้ามาจากเมืองอื่น ๆ ภายในประเทศ
ไม่ใช่ทุกประเทศที่มีเอกนคร มีการถกเถียงกันว่าส่วนใหญ่แล้วเอกนครทำหน้าที่อย่างปรสิต (นำทรัพยากรมาจากที่อื่น ๆ) หรืออย่างเมืองก่อกำเนิด (ผลิตทรัพยากร) การมีอยู่ของเอกนครแสดงให้เห็นถึงความไม่สมดุลในการพัฒนาซึ่งโดยทั่วไปประกอบด้วยแกนกลางที่เจริญก้าวหน้ากับพื้นที่รอบหน้าที่ล้าหลังซึ่งแกนกลางนั้นพึ่งพิงด้านแรงงานและทรัพยากรอื่น ๆ
ตัวอย่าง.
เมืองระดับโลกส่วนมากแล้วจะเป็นเอกนครของประเทศและภูมิภาคนั้น เมืองระดับโลกเหล่านั้นรวมถึงลอนดอนของสหราชอาณาจักร โทรอนโตของแคนาดา และนครนิวยอร์กในภาคตะวันออกของสหรัฐ (สหรัฐไม่มีเอกนครในระดับประเทศ) บูดาเปสต์ จาการ์ตา ลิมา เม็กซิโกซิตี และโซลถือเป็นเอกนครในประเทศของตน
กรุงเทพมหานคร เมืองหลวงของประเทศไทย ถูกกล่าวว่าเคยเป็น "เมืองที่มีความเป็นเอกนครที่สุดในโลก" เพราะในปี พ.ศ. 2543 (ค.ศ.2000) กรุงเทพมหานครมีประชากรมากกว่านครราชสีมา ที่มีประชากรมากเป็นอันดับ 2 ของประเทศไทย ถึง 40 เท่า ปัจจุบันนี้ กรุงเทพมหานคร ใหญ่กว่าเมืองอันดับสองในตอนนี้อย่าง เมืองเชียงใหม่ถึงเก้าเท่า (ตารางด้านล่างระบุว่าเชียงใหม่เป็นเมืองอันดับสอง) เมื่อดึงแนวคิดจากงานตรวจสอบค้นคว้าของตนระหว่างการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 และนำไปใช้กับบทบาทที่เอกนครมีหากเป็นเมืองหลวงแห่งชาติแล้ว แจ็ก ฟง นักวิจัยสังคมวิทยาเมืองในเอเชียตะวันออกเฉียงใต้ ตั้งข้อสังเกตว่า เมื่อบรรดาเอกนครอย่างกรุงเทพมหานครทำหน้าที่เป็นเมืองหลวงแห่งชาติด้วย เอกนครเหล่านั้นมักตกเป็นพื้นที่ก่อจลาจลจากทั้งทหารและผู้ประท้วง เขาอ้างถึงข้อเท็จจริงที่ว่าเอกนครที่เป็นเมืองหลวงส่วนใหญ่เป็นที่ตั้งสำนักงานใหญ่ต่าง ๆ ของประเทศ ดังนั้น ในด้านการจัดระบบการดำเนินการจึงถือว่าค่อนข้าง "มีประสิทธิภาพ" สำหรับการงัดข้อกับเป้าหมายระดับชาติ เนื่องจากเป้าหมายเหล่านั้นตั้งอยู่ในบริเวณแวดล้อมที่เป็นเมืองหลักเพียงแห่งเดียว
รายชื่อ.
แอฟริกา.
บุรุนดี ไนจีเรีย และแทนซาเนียไม่มีเอกนครเนื่องจากเมืองหลวงไม่ใช่เมืองที่ใหญ่ที่สุด แต่เมืองที่ใหญ่ที่สุดมีประชากรมากกว่าเมืองที่ใหญ่เป็นอันดับสองเป็นสองเท่า และเป็นศูนย์กลางทางเศรษฐกิจและวัฒนธรรมของประเทศ
เอเชีย.
พม่า ศรีลังกา ตุรกี และสหรัฐอาหรับเอมิเรตส์ไม่มีเอกนครเนื่องจากเมืองหลวงไม่ใช่เมืองที่ใหญ่ที่สุด แต่เมืองที่ใหญ่ที่สุดมีประชากรมากกว่าสองเท่าของเมืองที่ใหญ่เป็นอันดับสอง และเป็นศูนย์กลางทางเศรษฐกิจและวัฒนธรรมของประเทศของพวกเขา
อเมริกาเหนือ.
แม้ว่าเบลีซจะไม่มีเอกนคร แต่เบลีซซิตีก็มีขนาดใหญ่กว่าเมืองแซนอิกนาซีโอซึ่งเป็นเมืองใหญ่อันดับสองถึงสองเท่า นอกจากนี้ยังเป็นศูนย์กลางทางวัฒนธรรมและเศรษฐกิจของเบลีซ
โอเชียเนีย.
นิวซีแลนด์ไม่มีเอกนคร แม้ว่าออกแลนด์จะมีขนาดใหญ่กว่าเมืองที่ใหญ่เป็นอันดับสองของประเทศถึงสองเท่า และเป็นศูนย์กลางทางวัฒนธรรมและเศรษฐกิจของนิวซีแลนด์
หมายเหตุ.
<templatestyles src="Reflist/styles.css" />
พัง เย-ดัม

พัง เย-ดัม (เกิด 7 พฤษภาคม ค.ศ. 2002) เป็นนักร้องชาวเกาหลีใต้ อดีตสมาชิกบอยแบนด์เทรเชอร์ ภายใต้สังกัดวายจีเอนเตอร์เทนเมนต์ ในปี ค.ศ. 2012 เยดัมปรากฏตัวในรายการแข่งขันทางช่องเอสบีเอส "เคป็อปสตาร์" และได้รองชนะเลิศอันดับหนึ่งหลังการแข่งขันจบลง ในเดือนมิถุนายน ค.ศ. 2013 เขาเข้ามาเป็นศิลปินฝึกหัดของวายจีและออกซิงเกิลแรกชื่อ "แวโย" ในวันที่ 5 มิถุนายน ค.ศ. 2020
เชิงอรรถ.
<templatestyles src="Reflist/styles.css" />
ยาโนช มอร์ติแน็ก

ยาโนช มอร์ติแน็ก (23 พฤษภาคม ค.ศ. 1965 –) เป็นนักปัญจกีฬาสมัยใหม่และแชมป์โอลิมปิกชาวฮังการี
กีฬาโอลิมปิก.
มอร์ติแน็กได้เข้าร่วมทีมฮังการีซึ่งได้รับรางวัลเหรียญทองในโอลิมปิกฤดูร้อน 1988 ที่โซล รวมถึงยังได้รับรางวัลเหรียญทองในประเภทบุคคล นอกจากนี้ เขาได้รับรางวัลเหรียญทองแดงในโอลิมปิกฤดูร้อน 1996 ที่แอตแลนตา
คว็อน ฮย็อน-บิน

คว็อน ฮย็อน-บิน (เกิด 4 มีนาคม พ.ศ. 2540) หรือชื่อในวงการคือ บีนี (Viini) เป็นนักร้อง นักแต่งเพลง นายแบบ และนักแสดงชาวเกาหลีใต้ เป็นที่รู้จักอย่างดีจากการเป็นผู้เข้าแข่งขันในรายการ "พรอดิวซ์ 101 ฤดูกาลที่สอง" และอดีตสมาชิกวงเจบีเจ
ปัจจุบันได้ออกจากygแล้ว